Χρήση ενός προγράμματος ανάγνωσης οθόνης για τη μορφοποίηση κειμένου στο ηλεκτρονικό ταχυδρομείο σας στο Outlook - Υποστήριξη του Office\nΓια τα άτομα που δεν χρησιμοποιούν πρόγραμμα ανάγνωσης οθόνης, ανατρέξτε στο θέμα Αλλαγή του μεγέθους ή της μορφοποίησης κειμένου (στα Windows) ή Μορφοποίηση μηνυμάτων ηλεκτρονικού ταχυδρομείου στο Outlook 2016 για Mac.\nΧρησιμοποιήστε το Outlook 2016 με το πληκτρολόγιό σας και τον Αφηγητή, το πρόγραμμα ανάγνωσης οθόνης που είναι ενσωματωμένο στα Windows, για να προσθέσετε ή να επεξεργαστείτε κείμενο στο μήνυμα ηλεκτρονικού ταχυδρομείου σας. Μπορείτε να αλλάξετε τη γραμματοσειρά, να εφαρμόσετε διαφορετικές επιλογές μορφοποίησης και να χρησιμοποιήσετε επικεφαλίδες για βελτίωση της αναγνωσιμότητας του μηνύματός σας.\nΠροσθήκη ή επεξεργασία κειμένου\nΓια να ξεκινήσετε τη σύνταξη ενός μηνύματος ηλεκτρονικού ταχυδρομείου στα εισερχόμενά σας, πατήστε τον συνδυασμό πλήκτρων Ctrl+N. Θα ακούσετε τη φράση: "Χωρίς τίτλο, μήνυμα, <μορφή μηνύματος> παράθυρο, Προς, επεξεργασία".\nΣημείωση: Για να μάθετε περισσότερα σχετικά με τη σύνταξη ενός μηνύματος ηλεκτρονικού ταχυδρομείου στο Outlook 2016, ανατρέξτε στο θέμα Δημιουργία και αποστολή ηλεκτρονικού ταχυδρομείου.\nΚατά τη σύνταξη ενός μηνύματος ηλεκτρονικού ταχυδρομείου, εάν είναι απαραίτητο, πατήστε το πλήκτρο Tab επανειλημμένα για να μεταβείτε στο κύριο σώμα του μηνύματος. Όταν η εστίαση μετακινηθεί στο κύριο σώμα του μηνύματος, ο Αφηγητής εκφωνεί τη φράση: "<Τίτλος μηνύματος> μήνυμα, επεξεργασία". Στο JAWS, θα ακούσετε: " Μήνυμα, επεξεργασία".\nΕάν δημιουργείτε ένα νέο μήνυμα, αρχίστε να πληκτρολογείτε.\nΕάν υπάρχει κείμενο που θέλετε να τροποποιήσετε ή να συνεχίσετε να γράφετε, χρησιμοποιήστε τα πλήκτρα βέλους για να μεταβείτε στο μήνυμα κειμένου και πατήστε Shift+πλήκτρα βέλους για να επιλέξετε κείμενο. Πληκτρολογήστε για να προσθέσετε ή να αντικαταστήσετε κείμενο.\nΚατά τη σύνταξη ενός μηνύματος ηλεκτρονικού ταχυδρομείου, επιλέξτε το τμήμα του κειμένου που θέλετε να αλλάξετε ή τοποθετήστε την εστίαση στο σώμα του μηνύματος εάν δεν υπάρχει ακόμη κείμενο. Για να επιλέξετε κείμενο, χρησιμοποιήστε τα πλήκτρα βέλους για να περιηγηθείτε στο κείμενο του μηνύματος και τον συνδυασμό Shift+πλήκτρα βέλους για να επιλέξετε.\nΠατήστε το συνδυασμό πλήκτρων Alt+Κ, Β, Γ. Η εστίαση μετακινείται στο πεδίο της γραμματοσειράς. Θα ακούσετε τη φράση: "Γραμματοσειρά". Στο JAWS, θα ακούσετε την τρέχουσα επιλεγμένη γραμματοσειρά.\nΠατήστε το πλήκτρο κάτω βέλους για να μετακινηθείτε μέσα στις επιλογές γραμματοσειρών. Το πρόγραμμα ανάγνωσης οθόνης εκφωνεί τις γραμματοσειρές καθώς μετακινείστε. Όταν βρεθείτε στη γραμματοσειρά που θέλετε να χρησιμοποιήσετε, πατήστε το πλήκτρο Enter. Η επιλεγμένη γραμματοσειρά εφαρμόζεται.\nΑλλαγή της προεπιλεγμένης γραμματοσειράς για μηνύματα ηλεκτρονικού ταχυδρομείου\nΌταν αλλάξετε την προεπιλεγμένη γραμματοσειρά, η επιλεγμένη γραμματοσειρά εφαρμόζεται κάθε φορά που χρησιμοποιείτε το Outlook. Μπορείτε να αλλάξετε την προεπιλεγμένη γραμματοσειρά για τα νέα μηνύματα που συντάσσετε καθώς και για τις απαντήσεις και τις προωθήσεις μηνυμάτων ανεξάρτητα.\nΣτο Outlook, πατήστε το συνδυασμό πλήκτρων Alt+Α, Γ για να ανοίξετε το παράθυρο Επιλογές του Outlook στην καρτέλα Αρχείο. Θα ακούσετε τη φράση: "Επιλογές του Outlook".\nΠατήστε το πλήκτρο Α για να μεταβείτε στις επιλογές για την Αλληλογραφία. Θα ακούσετε τη φράση: "Αλληλογραφία".\nΠατήστε τον συνδυασμό πλήκτρων Alt+Λ για να μεταβείτε στο κουμπί Επιστολόχαρτα και γραμματοσειρές και, στη συνέχεια, πατήστε το πλήκτρο Enter. Θα ανοίξει το παράθυρο διαλόγου Υπογραφές και επιστολόχαρτα με επιλεγμένη την καρτέλα Προσωπικά επιστολόχαρτα και θα ακούσετε τη φράση: "Υπογραφές και επιστολόχαρτα".\nΓια να μετακινηθείτε στην επιλογή που θέλετε να αλλάξετε, επιλέξτε ένα από τα εξής:\nΓια να αλλάξετε την προεπιλεγμένη γραμματοσειρά για τα νέα μηνύματα ηλεκτρονικού ταχυδρομείου που συντάσσετε, πατήστε τον συνδυασμό πλήκτρων Alt+Ο.\nΓια να αλλάξετε την προεπιλεγμένη γραμματοσειρά για τις απαντήσεις και προωθήσεις, πατήστε τον συνδυασμό πλήκτρων Alt+Α.\nΓια να αλλάξετε την προεπιλεγμένη γραμματοσειρά για τη σύνταξη και ανάγνωση μηνυμάτων απλού κειμένου, πατήστε τον συνδυασμό πλήκτρων Alt+Μ.\nΘα ανοίξει το παράθυρο διαλόγου Γραμματοσειρά με την εστίαση στο πεδίο Γραμματοσειρά. Για να μετακινηθείτε μέσα στις επιλογές γραμματοσειρών, πατήστε το πλήκτρο κάτω βέλους. Το πρόγραμμα ανάγνωσης οθόνης εκφωνεί τις γραμματοσειρές καθώς μετακινείστε. Για να κάνετε μια επιλογή, πατήστε το πλήκτρο Enter. Το παράθυρο διαλόγου Γραμματοσειρά θα κλείσει και θα επιστρέψετε στο παράθυρο διαλόγου Υπογραφές και επιστολόχαρτα.\nΓια να αποδεχτείτε την αλλαγή και να εφαρμόσετε τη νέα γραμματοσειρά, πατήστε το πλήκτρο Tab επανειλημμένα μέχρι να ακούσετε τη φράση "OK, κουμπί" και, στη συνέχεια, πατήστε το πλήκτρο Enter.\nΓια να κλείσετε το παράθυρο Επιλογές του Outlook και να επιστρέψετε στην κύρια προβολή του Outlook, πατήστε το πλήκτρο Esc.\nΚατά τη σύνταξη ενός μηνύματος ηλεκτρονικού ταχυδρομείου, επιλέξτε το κείμενο του οποίου το μέγεθος θέλετε να αλλάξετε ή τοποθετήστε την εστίαση στο κύριο σώμα του μηνύματος εάν δεν υπάρχει ακόμη κείμενο.\nΠατήστε Alt+H, F, S. Η εστίαση μετακινείται στο πεδίο μεγέθους γραμματοσειράς. Θα ακούσετε "μέγεθος γραμματοσειράς" και την τρέχουσα επιλογή μεγέθους γραμματοσειράς.\nΠληκτρολογήστε το νέο μέγεθος γραμματοσειράς που θέλετε να χρησιμοποιήσετε και πατήστε το πλήκτρο Enter. Το νέο μέγεθος εφαρμόζεται.\nΑλλαγή του προεπιλεγμένου μεγέθους γραμματοσειράς για μηνύματα ηλεκτρονικού ταχυδρομείου\nΌταν αλλάξετε το προεπιλεγμένο μέγεθος γραμματοσειράς, το επιλεγμένο μέγεθος εφαρμόζεται κάθε φορά που χρησιμοποιείτε το Outlook. Μπορείτε να αλλάξετε το προεπιλεγμένο μέγεθος γραμματοσειράς για τα νέα μηνύματα που συντάσσετε καθώς και για τις απαντήσεις και τις προωθήσεις μηνυμάτων ανεξάρτητα.\nΓια να αλλάξετε το προεπιλεγμένο μέγεθος γραμματοσειράς για τα νέα μηνύματα ηλεκτρονικού ταχυδρομείου που συντάσσετε, πατήστε τον συνδυασμό πλήκτρων Alt+Ο.\nΓια να αλλάξετε το προεπιλεγμένο μέγεθος γραμματοσειράς για τις απαντήσεις και προωθήσεις, πατήστε τον συνδυασμό πλήκτρων Alt+Α.\nΓια να αλλάξετε το προεπιλεγμένο μέγεθος γραμματοσειράς για τη σύνταξη και ανάγνωση μηνυμάτων απλού κειμένου, πατήστε τον συνδυασμό πλήκτρων Alt+Μ.\nΘα ανοίξει το παράθυρο διαλόγου Γραμματοσειρά με την εστίαση στο πεδίο Γραμματοσειρά. Για να μετακινηθείτε στο πεδίο Μέγεθος, πατήστε τον συνδυασμό πλήκτρων Alt+Ο. Θα ακούσετε τη φράση "Μέγεθος" και το τρέχον μέγεθος γραμματοσειράς. Για να το αλλάξετε, πληκτρολογήστε το μέγεθος που θέλετε να χρησιμοποιήσετε, όπως 16 και πατήστε το πλήκτρο Enter. Το παράθυρο διαλόγου Γραμματοσειρά θα κλείσει και θα επιστρέψετε στο παράθυρο διαλόγου Υπογραφές και επιστολόχαρτα.\nΓια να αποδεχτείτε την αλλαγή και να εφαρμόσετε το νέο μέγεθος γραμματοσειράς, πατήστε το πλήκτρο Tab επανειλημμένα μέχρι να ακούσετε τη φράση "OK, κουμπί" και, στη συνέχεια, πατήστε το πλήκτρο Enter.\nΑλλαγή του μεγέθους γραμματοσειράς για τα στοιχεία στα εισερχόμενα\nΗ διάταξη των εισερχομένων σας ονομάζεται προβολή και μπορείτε να την προσαρμόσετε ή ακόμη και να δημιουργήσετε νέες προβολές, χρησιμοποιώντας την καρτέλα Προβολή στο Outlook σας.\nΣτο Outlook, μεταβείτε στα εισερχόμενά σας και πατήστε τον συνδυασμό πλήκτρων Alt+Θ, Θ. Θα ανοίξει το παράθυρο διαλόγου Ρυθμίσεις προβολής για προχωρημένους: Συμπύκνωση. Θα ακούσετε τη φράση: "Ρυθμίσεις προβολής για προχωρημένους".\nΣυμβουλή: Για γρήγορη μετάβαση στα εισερχόμενά σας, πατήστε τον συνδυασμό πλήκτρων Ctrl+Shift+I.\nΓια να μεταβείτε στις ρυθμίσεις γραμματοσειράς, πατήστε τον συνδυασμό πλήκτρων Alt+Λ. Θα ανοίξει το παράθυρο διαλόγου Άλλες ρυθμίσεις. Στον Αφηγητή, θα ακούσετε τη φράση: "Άλλες ρυθμίσεις, γραμματοσειρά στήλης". Στο JAWS, θα ακούσετε τη φράση "Άλλες ρυθμίσεις, παράθυρο διαλόγου".\nΓια να αλλάξετε το μέγεθος της γραμματοσειράς για τις επικεφαλίδες στηλών στα εισερχόμενά σας, πατήστε τον συνδυασμό πλήκτρων Alt+Γ.\nΓια να αλλάξετε το μέγεθος της γραμματοσειράς για τους τίτλους των μηνυμάτων που εμφανίζονται στα εισερχόμενά σας, πατήστε τον συνδυασμό πλήκτρων Alt+Α.\nΓια να αλλάξετε το μέγεθος της γραμματοσειράς για την προεπισκόπηση μηνύματος που εμφανίζεται στα εισερχόμενά σας, πατήστε τον συνδυασμό πλήκτρων Alt+Τ.\nΘα ανοίξει το παράθυρο διαλόγου Γραμματοσειρά με την εστίαση στο πεδίο Γραμματοσειρά και θα ακούσετε τη φράση: "Γραμματοσειρά". Για να μετακινηθείτε στο πεδίο Μέγεθος, πατήστε τον συνδυασμό πλήκτρων Alt+Ο. Θα ακούσετε τη φράση "Μέγεθος" και το τρέχον μέγεθος γραμματοσειράς. Για να το αλλάξετε, πληκτρολογήστε το μέγεθος που θέλετε να χρησιμοποιήσετε, όπως 16 και πατήστε το πλήκτρο Enter. Το παράθυρο διαλόγου Γραμματοσειρά θα κλείσει και θα επιστρέψετε στο παράθυρο διαλόγου Άλλες ρυθμίσεις.\nΠατήστε το πλήκτρο Tab επανειλημμένα μέχρι να ακούσετε τη φράση: "ΟΚ, κουμπί" και πατήστε το πλήκτρο Enter. Το παράθυρο διαλόγου Άλλες ρυθμίσεις θα κλείσει.\nΓια να κλείσετε το παράθυρο διαλόγου Ρυθμίσεις προβολής για προχωρημένους: Συμπύκνωση διαλόγου και να εφαρμόσετε το νέο μέγεθος γραμματοσειράς, πατήστε το πλήκτρο Tab μέχρι να ακούσετε τη φράση: "ΟΚ, κουμπί" και πατήστε το πλήκτρο Enter. Θα επιστρέψετε στην κύρια προβολή του Outlook.\nΚατά τη σύνταξη ενός μηνύματος ηλεκτρονικού ταχυδρομείου, πατήστε το πλήκτρο Alt+Λ και, στη συνέχεια, Γ. Θα ανοίξει η λίστα των γραμματοσειρών θέματος και θα ακούσετε τη φράση: "Office". Στο JAWS θα ακούσετε τη φράση: "Κουμπί του Office επιλεγμένο".\nΠατήστε το πλήκτρο κάτω ή επάνω βέλους για να μετακινηθείτε μέσα στις επιλογές γραμματοσειρών. Το πρόγραμμα ανάγνωσης οθόνης τις εκφωνεί καθώς μετακινείστε.\nΌταν βρεθείτε στην επιλογή που θέλετε, πατήστε το πλήκτρο Enter.\nΚατά τη σύνταξη ενός μηνύματος ηλεκτρονικού ταχυδρομείου, επιλέξτε το τμήμα του κειμένου που θέλετε να μορφοποιήσετε.\nΟρίστε μια επιλογή μορφοποίησης:\nΕφαρμογή μορφοποίησης με υπογράμμιση.\nΚατά τη σύνταξη ενός μηνύματος ηλεκτρονικού ταχυδρομείου, επιλέξτε το τμήμα του κειμένου που θέλετε να μετατρέψετε σε επικεφαλίδα ή τοποθετήστε την εστίαση στο σημείο όπου θέλετε να εισαγάγετε μια επικεφαλίδα.\nΠατήστε τον συνδυασμό πλήκτρων Alt+Ρ, ΗΤ. Θα ανοίξουν οι επιλογές Στυλ και θα ακούσετε τη φράση: "Στυλ". Στο JAWS, θα ακούσετε τη φράση: "Πλαίσιο ομάδας στυλ".\nΧρησιμοποιήστε τα πλήκτρα βέλους για να μετακινηθείτε μέσα στις επιλογές στυλ. Το πρόγραμμα ανάγνωσης οθόνης τις εκφωνεί καθώς μετακινείστε.\nΌταν βρεθείτε στο στυλ επικεφαλίδας που θέλετε να χρησιμοποιήσετε, πατήστε το πλήκτρο Enter. Εάν υπάρχει επιλεγμένο ένα τμήμα κειμένου, το στυλ επικεφαλίδας εφαρμόζεται σε αυτό. Εάν θέλετε να εισαγάγετε μια νέα επικεφαλίδα, μπορείτε να πληκτρολογήσετε την επικεφαλίδα τώρα.\nΧρησιμοποιήστε το Outlook για Mac με το πληκτρολόγιό σας και το VoiceOver, το πρόγραμμα ανάγνωσης οθόνης που είναι ενσωματωμένο στον Mac, για να προσθέσετε ή να επεξεργαστείτε κείμενο στο μήνυμα ηλεκτρονικού ταχυδρομείου σας. Μπορείτε να αλλάξετε τη γραμματοσειρά και το μέγεθος της γραμματοσειράς και να εφαρμόσετε άλλες επιλογές μορφοποίησης, όπως έντονη γραφή, πλάγια γραφή και υπογράμμιση.\nΓια να αρχίσετε να συντάσσετε ένα μήνυμα ηλεκτρονικού ταχυδρομείου, πατήστε Command+N στα εισερχόμενά σας. Ανοίγει ένα νέο παράθυρο μηνύματος με την εστίαση στο πεδίο Προς. Θα ακούσετε τη φράση: "Τώρα στο παράθυρο του Outlook 'Χωρίς τίτλο' (...), επεξεργασία κειμένου 'Προς'".\nΣημείωση: Για να μάθετε περισσότερα σχετικά με τη σύνταξη ενός μηνύματος ηλεκτρονικού ταχυδρομείου στο Outlook για Mac, ανατρέξτε στο θέμα Δημιουργία και αποστολή μηνυμάτων ηλεκτρονικού ταχυδρομείου.\nΣυμβουλή: Για γρήγορη μετάβαση στα εισερχόμενά σας, πατήστε τον συνδυασμό πλήκτρων Command+1.\nΚατά τη σύνταξη ενός μηνύματος ηλεκτρονικού ταχυδρομείου, εάν είναι απαραίτητο, πατήστε επανειλημμένα το πλήκτρο Tab, για να μεταβείτε στο κύριο σώμα του μηνύματος. Όταν η εστίαση μετακινηθεί στο σώμα του μηνύματος, θα ακούσετε: "Μήνυμα, επεξεργασία κειμένου".\nΚατά τη σύνταξη ενός μηνύματος ηλεκτρονικού ταχυδρομείου, επιλέξτε το τμήμα του κειμένου που θέλετε να αλλάξετε ή τοποθετήστε την εστίαση στο σώμα του μηνύματος εάν δεν υπάρχει ακόμη κείμενο. Η εστίαση μετακινείται στο σώμα του μηνύματος και θα ακούσετε: "Έγγραφο, επεξεργασία κειμένου".\nΣημείωση: Για να επιλέξετε ένα τμήμα κειμένου, χρησιμοποιήστε τα πλήκτρα βέλους για να μεταβείτε στο μήνυμα κειμένου και πατήστε Shift+πλήκτρα βέλους για να επιλέξετε κείμενο.\nΠατήστε Command+D. Θα ακούσετε τη φράση: "Γραμματοσειρά".\nΓια να μεταβείτε στη λίστα με τις επιλογές γραμματοσειράς, πατήστε το πλήκτρο Tab μέχρι να ακούσετε τη φράση "<τρέχουσα γραμματοσειρά>, σύνθετο πλαίσιο γραμματοσειράς". Πατήστε το πλήκτρο κάτω ή επάνω βέλους για να μετακινηθείτε μέσα στις επιλογές γραμματοσειρών. Όταν ακούσετε τη γραμματοσειρά που θέλετε να χρησιμοποιήσετε, πατήστε το πλήκτρο Enter. Η νέα γραμματοσειρά εφαρμόζεται.\nΌταν αλλάξετε την προεπιλεγμένη γραμματοσειρά, η επιλεγμένη γραμματοσειρά εφαρμόζεται κάθε φορά που χρησιμοποιείτε το Outlook για Mac. Μπορείτε να αλλάξετε την προεπιλεγμένη γραμματοσειρά για τα νέα μηνύματα που συντάσσετε καθώς και για τις απαντήσεις και τις προωθήσεις μηνυμάτων ανεξάρτητα.\nΣτο Outlook για Mac, πατήστε τον συνδυασμό πλήκτρων Command+κόμμα (,). Θα ανοίξει το παράθυρο διαλόγου Προτιμήσεις του Outlook.\nΠατήστε το πλήκτρο Tab επανειλημμένα μέχρι να ακούσετε τη φράση: "Γραμματοσειρές, κουμπί". Πατήστε τον συνδυασμό πλήκτρων Control+Option+πλήκτρο διαστήματος για να επιλέξετε. Θα ανοίξει το παράθυρο διαλόγου Γραμματοσειρά.\nΓια να αλλάξετε την προεπιλεγμένη γραμματοσειρά για τα νέα μηνύματα ηλεκτρονικού ταχυδρομείου που συντάσσετε, πατήστε το πλήκτρο Shift+Tab μέχρι να ακούσετε "Εμφάνιση όλων" και, στη συνέχεια, πατήστε τον συνδυασμό πλήκτρων Control+Option+πλήκτρο διαστήματος.\nΓια να αλλάξετε την προεπιλεγμένη γραμματοσειρά για τις απαντήσεις και τις προωθήσεις, πατήστε Shift+Tab μέχρι να ακούσετε "Εμφάνιση όλων", μετά πατήστε το πλήκτρο Tab δύο φορές και, στη συνέχεια, πατήστε τον συνδυασμό πλήκτρων Control+Option+πλήκτρο διαστήματος.\nΓια να αλλάξετε την προεπιλεγμένη γραμματοσειρά για τη σύνταξη και την ανάγνωση μηνυμάτων απλού κειμένου, πατήστε Shift+Tab μέχρι να ακούσετε "Εμφάνιση όλων", μετά πατήστε το πλήκτρο Tab τρεις φορές και, στη συνέχεια, πατήστε τον συνδυασμό πλήκτρων Control+Option+πλήκτρο διαστήματος.\nΘα ανοίξει το παράθυρο διαλόγου Γραμματοσειρά με την εστίαση στο πεδίο Γραμματοσειρά. Για να μετακινηθείτε μέσα στις επιλογές γραμματοσειρών, πατήστε το πλήκτρο Tab. Για να κάνετε μια επιλογή, πατήστε Control+Option+Spacebar. Για να κλείσετε το παράθυρο διαλόγου Γραμματοσειρά και να επιστρέψετε στο παράθυρο διαλόγου Γραμματοσειρές, πατήστε Esc.\nΓια να κλείσετε το παράθυρο διαλόγου Γραμματοσειρές και να επιστρέψετε στην κύρια προβολή του Outlook, πατήστε τον συνδυασμό πλήκτρων Control+Option+Command+Esc και, στη συνέχεια, πατήστε Enter.\nΚατά τη σύνταξη ενός μηνύματος ηλεκτρονικού ταχυδρομείου, επιλέξτε το τμήμα του κειμένου που θέλετε να αλλάξετε ή τοποθετήστε την εστίαση στο σώμα του μηνύματος εάν δεν υπάρχει ακόμη κείμενο.\nΓια να αλλάξετε το μέγεθος της γραμματοσειράς κατά δύο σημεία:\nΠατήστε Command+σύμβολο συν (+) για να αυξήσετε το μέγεθος. Θα ακούσετε τη φράση: "Αύξηση μεγέθους γραμματοσειράς."\nΠατήστε Command+σύμβολο μείον (-) για να μειώσετε το μέγεθος. Θα ακούσετε τη φράση: "Μείωση μεγέθους γραμματοσειράς."\nΌταν αλλάξετε το προεπιλεγμένο μέγεθος γραμματοσειράς, το επιλεγμένο μέγεθος εφαρμόζεται κάθε φορά που χρησιμοποιείτε το Outlook για Mac. Μπορείτε να αλλάξετε το προεπιλεγμένο μέγεθος γραμματοσειράς για τα νέα μηνύματα που συντάσσετε καθώς και για τις απαντήσεις και τις προωθήσεις μηνυμάτων ανεξάρτητα.\nΓια να αλλάξετε το προεπιλεγμένο μέγεθος γραμματοσειράς για τα νέα μηνύματα ηλεκτρονικού ταχυδρομείου που συντάσσετε, πατήστε το πλήκτρο Shift+Tab μέχρι να ακούσετε "Εμφάνιση όλων" και, στη συνέχεια, πατήστε τον συνδυασμό πλήκτρων Control+Option+πλήκτρο διαστήματος.\nΓια να αλλάξετε το προεπιλεγμένο μέγεθος γραμματοσειράς για τις απαντήσεις και τις προωθήσεις, πατήστε Shift+Tab μέχρι να ακούσετε "Εμφάνιση όλων", μετά πατήστε το πλήκτρο Tab δύο φορές και, στη συνέχεια, πατήστε τον συνδυασμό πλήκτρων Control+Option+πλήκτρο διαστήματος.\nΓια να αλλάξετε το προεπιλεγμένο μέγεθος γραμματοσειράς για τη σύνταξη και την ανάγνωση μηνυμάτων απλού κειμένου, πατήστε Shift+Tab μέχρι να ακούσετε "Εμφάνιση όλων", μετά πατήστε το πλήκτρο Tab τρεις φορές και, στη συνέχεια, πατήστε τον συνδυασμό πλήκτρων Control+Option+πλήκτρο διαστήματος.\nΘα ανοίξει το παράθυρο διαλόγου Γραμματοσειρά. Για να μετακινηθείτε στο πεδίο Μέγεθος, πατήστε το πλήκτρο Tab μέχρι να ακούσετε τη φράση "<τρέχον μέγεθος γραμματοσειράς>, Μέγεθος, σύνθετο πλαίσιο". Πληκτρολογήστε το νέο μέγεθος γραμματοσειράς και πατήστε Enter. Το παράθυρο διαλόγου Γραμματοσειρά θα κλείσει και θα επιστρέψετε στο παράθυρο διαλόγου Γραμματοσειρές.\nΚατά τη σύνταξη ενός μηνύματος ηλεκτρονικού ταχυδρομείου, επιλέξτε το τμήμα κειμένου που θέλετε να μορφοποιήσετε ή τοποθετήστε την εστίαση στο κύριο σώμα του μηνύματος.\nΧρησιμοποιήστε το Outlook για iOS με το VoiceOver, το πρόγραμμα ανάγνωσης οθόνης που είναι ενσωματωμένο στο iOS, για να προσθέσετε ή να επεξεργαστείτε κείμενο στο μήνυμα ηλεκτρονικού ταχυδρομείου σας.\nΌταν αρχίσετε τη σύνταξη ενός νέου μηνύματος ηλεκτρονικού ταχυδρομείου, η εστίαση τοποθετείται στο πεδίο Προς. Θα ακούσετε τη φράση: "Προς, πεδίο κειμένου". Για να μετακινηθείτε στο κύριο σώμα κειμένου, κάντε σάρωση προς τα δεξιά μέχρι να ακούσετε: "Πεδίο κειμένου πολλών γραμμών".\nΣημείωση: Για να μάθετε πώς μπορείτε να ξεκινήσετε τη σύνταξη ενός ηλεκτρονικού ταχυδρομείου στο Outlook για iOS, ανατρέξτε στο θέμα Δημιουργία και αποστολή μηνυμάτων ηλεκτρονικού ταχυδρομείου.\nΠατήστε δύο φορές την οθόνη και αρχίστε να πληκτρολογείτε χρησιμοποιώντας το πληκτρολόγιο οθόνης. Για να μεταβείτε στο πληκτρολόγιο, κάντε σάρωση προς τα δεξιά μέχρι να ακούσετε κάποιο στοιχείο του πληκτρολογίου.\nΚατά τη σύνταξη ενός μηνύματος ηλεκτρονικού ταχυδρομείου, κάντε σάρωση προς τα δεξιά ή προς τα αριστερά για να μετακινηθείτε στο σώμα του μηνύματος, εάν χρειάζεται. Η εστίαση μετακινείται στο σώμα του μηνύματος και θα ακούσετε: "Πεδίο κειμένου πολλών γραμμών".\nΠατήστε δύο φορές την οθόνη. Κάντε σάρωση προς τα επάνω ή προς τα κάτω επανειλημμένα για να μετακινηθείτε μέσα στο κείμενο γράμμα προς γράμμα, μέχρι να φτάσετε στο σημείο που θέλετε να επεξεργαστείτε ή να προσθέσετε κείμενο.\nΚάντε σάρωση προς τα δεξιά για να μετακινηθείτε στο πληκτρολόγιο οθόνης και επεξεργαστείτε το κείμενο χρησιμοποιώντας το πληκτρολόγιο.\nΧρησιμοποιήστε το Outlook για Android με το TalkBack, το πρόγραμμα ανάγνωσης οθόνης που είναι ενσωματωμένο στο Android, για να προσθέσετε ή να επεξεργαστείτε κείμενο στο μήνυμα ηλεκτρονικού ταχυδρομείου σας.\nΚατά τη σύνταξη ενός μηνύματος ηλεκτρονικού ταχυδρομείου, κάντε σάρωση προς τα δεξιά μέχρι να ακούσετε: "Σώμα μηνύματος".\nΣημείωση: Για να μάθετε πώς μπορείτε να ξεκινήσετε τη σύνταξη ενός ηλεκτρονικού ταχυδρομείου στο Outlook για Android, ανατρέξτε στο θέμα Δημιουργία και αποστολή μηνυμάτων ηλεκτρονικού ταχυδρομείου.\nΠατήστε δύο φορές την οθόνη για να τοποθετήσετε την εστίαση στο σώμα του μηνύματος.\nΑρχίστε να πληκτρολογείτε χρησιμοποιώντας το πληκτρολόγιο οθόνης.\nΚατά τη σύνταξη ενός μηνύματος ηλεκτρονικού ταχυδρομείου, πρώτα επιλέξτε το τμήμα του κειμένου που θέλετε να επεξεργαστείτε. Μπορείτε, για παράδειγμα,να κάνετε σάρωση μέχρι να ακούσετε τη λειτουργία περιήγησης που είναι πιο κατάλληλη για το σκοπό σας, όπως "Λέξεις" ή "Γραμμές".\nΚάντε σάρωση προς τα αριστερά ή προς τα δεξιά μέχρι να ακούσετε το τμήμα του κειμένου που θέλετε να επεξεργαστείτε ή να συνεχίσετε τη σύνταξη. Η εστίαση είναι ακριβώς πριν από τη λέξη ή τη γραμμή κειμένου που εκφωνήθηκε.\nΧρησιμοποιήστε το πληκτρολόγιο οθόνης για να επεξεργαστείτε το κείμενο.\nΧρησιμοποιήστε την Αλληλογραφία του Outlook με τον Αφηγητή, το πρόγραμμα ανάγνωσης οθόνης που είναι ενσωματωμένο στα Windows, για να προσθέσετε ή να επεξεργαστείτε κείμενο στο μήνυμα ηλεκτρονικού ταχυδρομείου σας. Μπορείτε να αλλάξετε τη γραμματοσειρά και το μέγεθος της γραμματοσειράς και να χρησιμοποιήσετε επικεφαλίδες για βελτίωση της αναγνωσιμότητας του μηνύματός σας.\nΚατά τη σύνταξη ενός μηνύματος ηλεκτρονικού ταχυδρομείου, κάντε σάρωση επανειλημμένα προς τα δεξιά για να μετακινηθείτε στο σώμα του μηνύματος. Η εστίαση μετακινείται στο σώμα του μηνύματος και θα ακούσετε: "Μήνυμα, επεξεργάσιμο κείμενο".\nΣημείωση: Για να μάθετε πώς μπορείτε να ξεκινήσετε τη σύνταξη ενός ηλεκτρονικού ταχυδρομείου στην Αλληλογραφία του Outlook, ανατρέξτε στο θέμα Δημιουργία και αποστολή μηνυμάτων ηλεκτρονικού ταχυδρομείου.\nΚατά τη σύνταξη ενός μηνύματος ηλεκτρονικού ταχυδρομείου, μετακινήσετε την εστίαση στο σώμα του μηνύματος και εντοπίστε το τμήμα του κειμένου που θέλετε να επεξεργαστείτε. Μπορείτε, για παράδειγμα,να κάνετε σάρωση μέχρι να ακούσετε τη λειτουργία περιήγησης που είναι πιο κατάλληλη για το σκοπό σας, όπως "Λέξεις" ή "Γραμμές".\nΚάντε σάρωση προς τα αριστερά ή προς τα δεξιά μέχρι να ακούσετε το τμήμα του κειμένου που θέλετε να επεξεργαστείτε ή να συνεχίσετε τη σύνταξη.\nΚατά τη σύνταξη ενός μηνύματος ηλεκτρονικού ταχυδρομείου, κάντε σάρωση προς τα δεξιά μέχρι να φτάσετε στο σώμα του μηνύματος: Θα ακούσετε τη φράση: "Μήνυμα, επεξεργάσιμο κείμενο". Πατήστε δύο φορές την οθόνη.\nΚάντε σάρωση προς τα δεξιά μέχρι να ακούσετε τη φράση: "Κουμπί 'Περισσότερες επιλογές'". Πατήστε δύο φορές την οθόνη.\nΚάντε σάρωση προς τα δεξιά μέχρι να ακούσετε τη φράση: "Κουμπί 'Μορφοποίηση', σε σύμπτυξη". Πατήστε δύο φορές την οθόνη.\nΑνοίγει το μενού Μορφοποίηση. Η εστίαση είναι στην τρέχουσα επιλογή γραμματοσειράς. Πατήστε δύο φορές την οθόνη, για να ανοίξετε το μενού Γραμματοσειρά.\nΚάντε σάρωση προς τα δεξιά ή προς τα αριστερά για να μετακινηθείτε ανάμεσα στις επιλογές. Ο Αφηγητής εκφωνεί τις επιλογές καθώς μετακινείστε.\nΌταν φτάσετε σε μια γραμματοσειρά που θέλετε να χρησιμοποιήσετε, πατήστε δύο φορές την οθόνη.\nΚατά τη σύνταξη ενός μηνύματος ηλεκτρονικού ταχυδρομείου, κάντε σάρωση προς τα δεξιά μέχρι να φτάσετε στο σώμα του μηνύματος: Ο Αφηγητής θα εκφωνήσει τη φράση: "Μήνυμα, επεξεργάσιμο κείμενο". Πατήστε δύο φορές την οθόνη.\nΑνοίγει το μενού Μορφοποίηση. Κάντε σάρωση προς τα δεξιά. Ο Αφηγητής θα εκφωνήσει τη φράση: "Κουμπί 'Μέγεθος γραμματοσειράς'". Πατήστε δύο φορές την οθόνη.\nΚάντε σάρωση προς τα αριστερά ή προς τα δεξιά για να μετακινηθείτε μέσα στις επιλογές. Ο Αφηγητής εκφωνεί τις επιλογές καθώς μετακινείστε.\nΌταν φτάσετε σε ένα μέγεθος γραμματοσειράς που θέλετε να χρησιμοποιήσετε, πατήστε δύο φορές την οθόνη.\nΑνοίγει το μενού Μορφοποίηση. Κάντε σάρωση προς τα δεξιά, μέχρι να ακούσετε τη μορφοποίηση που θέλετε να χρησιμοποιήσετε. Πατήστε δύο φορές την οθόνη.\nΓια να επιστρέψετε στο μήνυμα, κάντε σάρωση προς τα δεξιά. Θα ακούσετε τη φράση: "Γραμμή περιήγησης, κουμπί 'Πίσω'". Πατήστε δύο φορές την οθόνη για να επιλέξετε.\nΗ εστίαση επιστρέφει στο σώμα του μηνύματος. Πατήστε δύο φορές την οθόνη και πληκτρολογήστε το κείμενο χρησιμοποιώντας το πληκτρολόγιο οθόνης.\nΑνοίγει το μενού Μορφοποίηση. Κάντε σάρωση προς τα δεξιά μέχρι να ακούσετε τη φράση: "Κουμπί 'Στυλ'". Πατήστε δύο φορές την οθόνη.\nΌταν φτάσετε σε ένα στυλ επικεφαλίδας που θέλετε να χρησιμοποιήσετε, πατήστε δύο φορές την οθόνη.\nΗ εστίαση επιστρέφει στο σώμα του μηνύματος. Πατήστε δύο φορές την οθόνη και πληκτρολογήστε την επικεφαλίδα χρησιμοποιώντας το πληκτρολόγιο οθόνης.\nΧρησιμοποιήστε την εφαρμογή "Outlook Web App" με το πληκτρολόγιό σας και τον Αφηγητή, το πρόγραμμα ανάγνωσης οθόνης που είναι ενσωματωμένο στα Windows, για να προσθέσετε ή να επεξεργαστείτε κείμενο στο μήνυμα ηλεκτρονικού ταχυδρομείου σας. Μπορείτε να αλλάξετε τη γραμματοσειρά και το μέγεθος της γραμματοσειράς καθώς και να εφαρμόσετε άλλες επιλογές μορφοποίησης, όπως έντονη γραφή, πλάγια γραφή και υπογράμμιση.\nΕπεξεργασία υπάρχοντος κειμένου σε μήνυμα ηλεκτρονικού ταχυδρομείου\nΌταν αρχίσετε τη σύνταξη ενός νέου μηνύματος ηλεκτρονικού ταχυδρομείου, η εστίαση τοποθετείται στο πεδίο Προς. Για να μεταβείτε στο κυρίως σώμα του μηνύματος, πατήστε το πλήκτρο Tab μέχρι να ακούσετε τη φράση: "Σώμα κειμένου, επεξεργασία".\nΣημείωση: Για να μάθετε πώς μπορείτε να ξεκινήσετε τη σύνταξη ενός μηνύματος ηλεκτρονικού ταχυδρομείου στο Outlook Web App, ανατρέξτε στο θέμα Δημιουργία και αποστολή ενός μηνύματος ηλεκτρονικού ταχυδρομείου.\nΓια να επεξεργαστείτε ή να συνεχίσετε τη σύνταξη σε ένα υπάρχον μήνυμα ηλεκτρονικού ταχυδρομείου, μεταβείτε στο κύριο σώμα του μηνύματος, χρησιμοποιώντας το πλήκτρο Tab ή το συνδυασμό πλήκτρων Shift+Tab.\nΜεταβείτε στο μήνυμα κειμένου χρησιμοποιώντας, για παράδειγμα, τα πλήκτρα βέλους μέχρι να ακούσετε το τμήμα του κειμένου που θέλετε.\nΓια να επιλέξετε το τμήμα του κειμένου, πατήστε το συνδυασμό πλήκτρων Shift+πλήκτρα βέλους.\nΓια να προσθέσετε ή να αντικαταστήσετε κείμενο, πληκτρολογήστε.\nΚατά τη σύνταξη ενός μηνύματος ηλεκτρονικού ταχυδρομείου, επιλέξτε το κείμενο που θέλετε να αλλάξετε ή τοποθετήστε την εστίαση στο κύριο σώμα του μηνύματος εάν δεν υπάρχει ακόμη κείμενο.\nΠατήστε το πλήκτρο Tab μία φορά. Θα ακούσετε τη φράση: "Μη επιλεγμένο, πλαίσιο ελέγχου γραμματοσειράς".\nΠατήστε το συνδυασμό πλήκτρων Caps Lock+Enter. Ανοίγει το μενού γραμματοσειράς.\nΠατήστε το πλήκτρο επάνω ή κάτω βέλους για να μετακινηθείτε μέσα στις επιλογές γραμματοσειρών. Για να κάνετε μια επιλογή, πατήστε το πλήκτρο Enter.\nΠατήστε το πλήκτρο Tab μία φορά και, στη συνέχεια, πατήστε το πλήκτρο δεξιού ή αριστερού βέλους μέχρι να ακούσετε: "Μη επιλεγμένο, πλαίσιο ελέγχου μεγέθους γραμματοσειράς".\nΠατήστε το συνδυασμό πλήκτρων Caps Lock+Enter. Ανοίγει το μενού μεγέθους γραμματοσειράς.\nΠατήστε το πλήκτρο επάνω ή κάτω βέλους για να μετακινηθείτε μέσα στις επιλογές μεγέθους γραμματοσειράς. Για να κάνετε μια επιλογή, πατήστε το πλήκτρο Enter.\nΠατήστε το πλήκτρο Tab μία φορά και, στη συνέχεια, πατήστε το πλήκτρο δεξιού ή αριστερού βέλους μέχρι να ακούσετε την επιλογή μορφοποίησης που θέλετε, όπως: "Μη επιλεγμένο, πλαίσιο ελέγχου έντονης γραφής".\nΠατήστε το συνδυασμό πλήκτρων Caps Lock+Enter για να εφαρμόσετε τη μορφοποίηση.


Ευρωεκλογές-Βρετανία. Πραγματικά φρικτά θα είναι τα αποτελέσματα, προβλέπει υπουργός. Ο ηγέτης του Κόμματος της Ανεξαρτησίας πιστεύει ότι θα κερδίσει τους Εργατικούς. - Express.gr\nΤρίτη, 16 Απριλίου 2019, 17:49:56\nΒρίσκεστε εδώ: Αρχική ΑΦΙΕΡΩΜΑΤΑ Ευρωεκλογές 2009 Ευρωεκλογές-Βρετανία. Πραγματικά φρικτά θα είναι τα αποτελέσματα, προβλέπει υπουργός. Ο ηγέτης του Κόμματος της Ανεξαρτησίας πιστεύει ότι θα κερδίσει τους Εργατικούς.\nΠηγή: ΑΠΕ\t08/06/09-00:14\nΤο Εργατικό Κόμμα στη Βρετανία περιμένει "πραγματικά φρικτά" αποτελέσματα στις Ευρωεκλογές, δήλωσε σήμερα ο υπουργός αρμόδιος για θέματα Ουαλίας Πίτερ Χέιν.\nΟ Χέιν προέβλεψε πως η νύχτα θα είναι φρικτή για τους Εργατικούς ενώ θα καταμετρώνται οι ψήφοι για τις 72 έδρες στο Ευρωκοινοβούλιο.\nΟ ίδιος είπε ακόμα πως οι ψηφοφόροι "θα μας τιμωρήσουν" για το πρόσφατο σκάνδαλο κατάχρησης βουλευτικών εξόδων.\n"Είναι οι εκλογές για τα έξοδα", είπε χαρακτηριστικά. Στις Ευρωεκλογές του 2004 οι Εργατικοί είχαν συγκεντρώσει ποσοστό 23%. Αν το ποσοστό των σημερινών εκλογών είναι χαμηλότερο, όπως αναμένεται, θα είναι το χειρότερο στην ιστορία του Εργατικού Κόμματος.\nΑπό την πλευρά του ο ηγέτης του Κόμματος Ανεξαρτησίας Νάιτζελ Φάρατζ εξέφρασε την πεποίθηση πως θα κερδίσει περισσότερες ψήφους από τους Εργατικούς.\nΟ Φάρατζ δήλωσε πως ελπίζει το κόμμα του να κερδίσει το Εργατικό και αυτό θα είναι το "τέλος" του πρωθυπουργού Γκόρντον Μπράουν.\nΤο Κόμμα της Ανεξαρτησίας είχε συγκεντρώσει στις προηγούμενες Ευρωεκλογές ποσοστό 16%.


Πορτραίτο του Κιμ Ιλ Σουνγκ\nΟ Κιμ Ιλ Σουνγκ το 1984\nΟ Κιμ Ιλ Σουνγκ (15 Απριλίου 1912 - 8 Ιουλίου 1994), γνωστός και ως Μεγάλος Ηγέτης, Ο Πρόεδρος (수령님), Αρχιστράτηγος (대원수), ήταν από το 1948 μέχρι το θάνατό του ο απόλυτος ηγέτης της Βόρειας Κορέας. Από νεαρή ηλικία συμμετείχε στον αντι-ιαπωνικό αγώνα και αναδείχθηκε ηγέτης των κορεατών ανταρτών οι οποίοι το 1945 απελευθέρωσαν τη Κορέα. Το 1948 ίδρυσε στο βόρειο κομμάτι της Κορεατικής χερσονήσου τη Λαοκρατική Δημοκρατία της Κορέας η οποία το 1950 ήρθε σε σύγκρουση με το έτερο κράτος της Κορεατικής χερσονήσου, τη Νότια Κορέα. Μετά τον πόλεμο και υπό την απόλυτη εξουσία του Κιμ Ιλ Σούνγκ η Βόρεια Κορέα είχε μεγάλη οικονομική και πολιτιστική ανάπτυξη. Από το 1950 ο Κιμ Ιλ Σουνγκ ανέπτυξε την ιδεολογία Τζούτσε, η οποία βαθμιαία αντικατέστησε τονμαρξισμό-λενινισμό ως επίσημη ιδεολογία της Βόρειας Κορέας. Ο ηγετικός ρόλος που έπαιξε στον αγώνα κατά του ιαπωνικού ζυγού, οι επιτυχίες του κατά τη διάρκεια του πολέμου της Κορέας και η οικονομική άνθιση μετά τον πόλεμο δημιούργησαν ένα τεράστιο κύμα προσωπολατρίας για αυτόν. Χιλιάδες τραγούδια, θεατρικές παραστάσεις και πίνακες ζωγραφικής έχουν δημιουργηθεί για το πρόσωπό του, ενώ αγάλματα και πορτραίτα του υπάρχουν σε κάθε δημόσιο χώρο στη Βόρεια Κορέα. Όταν ανακοινώθηκε ο θάνατός του το 1994, εκατομμύρια ανθρώπων θρηνούσαν σε κατάσταση υστερίας, ενώ υπήρξαν και αυτοκτονίες .\nΣύμφωνα με το Σύνταγμα της χώρας, "η Λαοκρατική Δημοκρατία της Κορέας είναι ένα κράτος που καθοδηγείται από την ιδεολογία Τζούτσε και ενσαρκώνει τις ιδέες και την ηγεσία του Κιμ Ιλ Σουνγκ, του ιδρυτή της χώρας και πατέρα της Κορέας". Η ιδεολογία και η ζωή του διδάσκεται στα σχολεία της χώρας, ενώ η Κρατική Τηλεόραση αρχίζει το πρόγραμμά της με τον ύμνο Το τραγούδι του Στρατηγού Κιμ Ιλ Σουνγκ και το πορτραίτο του. Παρότι έχει πεθάνει εδώ και σχεδόν δύο δεκαετίες, οι Βορειοκορεάτες συμπεριφέρονται σαν να ζει ακόμα, ενώ η λατρεία για αυτόν εντάθηκε μετά το θάνατό του. Το Ιούλιο του 2012 ένα 14χρονο κορίτσι πνίγηκε προσπαθώντας να σώσει τα πορτραίτα του Κιμ Ιλ Σουνγκ και του γιου του από μια πλημμύρα που έπληττε το σπίτι της.\n1 Μετά το θάνατό του\nΟ Κιμ Ιλ Σουνγκ με τον Εριχ Χόνεκερ\nΤη δεκαετία του 1990 τη Βόρεια Κορέα έπληξαν σφοδρές πλημμύρες που σε συνδυασμό με την διάλυση της ΕΣΣΔ και τον εμπορικό αποκλεισμό της χώρας οδήγησαν την οικονομία σε πλήρη κατάρρευση. Εν μέσω αυτής της κρίσης διαδέχθηκε τον Κιμ Ιλ Σουνγκ στο τιμόνι της χώρας ο γιος του Κιμ Γιονγκ Ιλ. Ο Κιμ Ιλ Σουνγκ προετοίμαζε το γιό του για τη διαδοχή ήδη από το 1980, τοποθετώντας τον σε υψηλές θέσεις στο στρατό και το Εργατικό Κόμμα Κορέας. Η διαδοχή αυτή αντανακλά ένα γενικότερο καθεστώς οικογενειοκρατίας στη Βόρεια Κορέα, αφού η οικογένεια Κιμ είναι κυρίαρχη στο στρατό και το Εργατικό Κόμμα Κορέας.\nΆλμα πάνω↑ http://www.novexcn.com/dprk_constitution_98.html\nΆλμα πάνω↑ http://www.youtube.com/watch?v=zapj3i73GZY\nΆλμα πάνω↑ Πνίγηκε 14χρονη για να διασώσει τα πορτρέτα των ηγετών της χώρας 27 Ιουνίου 2012


Οβιδιακές... μεταμορφώσεις - Χανιώτικα Νέα\nτο είδαμε και θα το ζήσουμε κι αυτό.\nΗ κα Νάνσυ Αγγελάκη, η μέχρι χθες υποψήφια δήμαρχος, στρατεύθηκε… στο πλευρό του κ. Γρηγόρη Αρχοντάκη. Ικανός ο κ. Αρχοντάκης δικαιούται κάθε στήριξη και προσχώρηση στο συνδυασμό του.\nΚι εγώ όμως, δικαιούμαι, να διερωτηθώ. Μόνη της έκανε την “επαναστατική”, την οβιδιακή μεταμόρφωση η κα Αγγελάκη;\nΚαι ο κ. Μαν. Σκουλάκης, ο μέντοράς της, ο επί δυνατού ακόμη ΠΑΣΟΚ ανακηρυχθείς υποψήφιος και μετά δήμαρχος δεν εγνώριζε το μεγάλο άλμα της κας Αγγελάκη;\nΤο ΠΑΣΟΚ έγραψε και γράφει ακόμη ιστορίες ιντριγκαδόρικες και άλλα συναφή.\nΚι αυτές δυστυχώς επισκιάζουν τα αρκετά καλά που έκανε στον τόπο.\nΝα σας διηγηθώ λοιπόν κι εγώ μια ιστορία πασοκικού περιεχομένου, έτσι για να μην ξεχνιόμαστε και κάποιοι να νομίζουν ότι μπορούν να λειτουργούν κατά που τα προσωπικά τους απωθημένα επιτάσσουν.\nΠροεκλογική περίοδος για τις Δημοτικές Εκλογές 2010. Αναταραχή στο ΠΑΣΟΚ ποιος θα είναι ο υποψήφιος δήμαρχος.\nΜια ομάδα νέων ανθρώπων – επιστημόνων υπό τον Γιάννη Κουλιεράκη (με εμπειρία στα αυτοδιοικητικά και από τον χώρο του ΠΑΣΟΚ) βγαίνει μπροστά… Ηρθε η ώρα είπαμε οι απ’ έξω να δούμε και νέα πρόσωπα στην πολιτική σκηνή.\nΟ κ. Σκουλάκης δίδει το “παρών”… Καταξιωμένα στελέχη -καλώς- ήθελε το ΠΑΣΟΚ υποψηφίους δημάρχους. Και ο κ. Σκουλάκης ήταν ένα από αυτά. Προβάλλει όμως τότε και η υποψηφιότητα του κ. Δαμιανάκη.\nΟι νέοι -γιατί δεν ήθελαν τη σύγκρουση αλλά και γιατί φοβήθηκαν ελαφρώς να δημιουργήσουν αναστάτωση στον κομματικό χώρο του ΠΑΣΟΚ- αποχωρούν.\nΚαι τότε: ποιος από τους δύο; Σκουλάκης ή Δαμιανάκης;\nΤο μετράει ο δεύτερος και παρά το γεγονός ότι είχε τις μεγαλύτερες πιθανότητες επιλογής στέλνει -μεγαλόψυχα- επιστολή στην αρμόδια επιτροπή του ΠΑΣΟΚ για την επιλογή των υποψηφίων δημάρχων με την οποία εισηγείται την υποψηφιότητα του κ. Μαν. Σκουλάκη. Και στη συνέχεια, στην προεκλογική περίοδο από κοντά στον αγαπητό -όπως έλεγε- Μανόλη. Βοήθεια ποικιλότροπη.\nΣήμερα, για όλα αυτά, την έντιμη και συναδελφική στάση ο κ. Δαμιανάκης τι εισπράττει;\nΤο μεγάλο… άλμα της κας Νάνσυ Αγγελάκη.\nΤι θα γίνει; Ο μέντορας θα μαλώσει… την εκλεκτή του; (Στη διάρκεια της θητείας του ως δημάρχος, πρόεδρο στην Κ.Ε.Π.ΠΕ.ΔΗ.Χ. – Κ.Α.Μ. και αντιδήμαρχο την έκανε).\nσιγά θα μου πείτε. Εχει καμιά σημασία τώρα πια;\nΟχι βέβαια, αλλά εγώ τα σημειώνω όλα αυτά, όπως και παραπάνω επισήμανα, έτσι για την ιστορία.\nΚαι για να παρηγορήσω τον κ. Δαμιανάκη που από ό,τι φαίνεται συνεχώς κερδίζει στο εκλογικό σώμα και αυτός είναι ο λόγος -όπως και άλλος συνεργάτης σας έγραψε προχθές- αναζητώνται τρόποι περιορισμού του.\nΣ’ αυτούς εντάσσεται προφανώς και η οβιδιακή μεταμόρφωση της κας Αγγελάκη.\nΕνας πρώην, νυν και αεί, αμετανόητος ψηφοφόρος του χαροκαμένου ΠΑΣΟΚ\nδημοτικές εκλογές Μανώλης Σκουλάκης Νάνσυ Αγγελάκη ΠΑΣΟΚ Χανιά\nΧαχαχα συνεργασια Νεοφιλελε με ότι απεμεινε από την ΠΑΣΟΚΑΡΙΑ…..έλεος….συνδυασμός σουρεαλισμου….\nΑλλά σκέφτομαι ως απλος πολιτης….τι έχουμε να θυμόμαστε από την θητεια στη Νομαρχια γιανα ξαναψηφισουμε τον ίδιο ανθρωπο στο Δημο….μια ερώτηση κανω κ εγω\nΟταν οι Χανιωτες ψηφισουν τους ικανους,η πολη μας θα παρει και τη θεση που της αξιζει.Οσο για τον επιστολογραφο,ΑΝ υπαρχει ,τι να πει κανεις.\nΚε “αμετανόητε ψηφοφορε” που ντρέπεσαι και φοβασαι να μας πεις το ονοματάκι σου: ΕΣΥ είσαι η αιτία που σήμερα βλέπουμε την Ελλάδα μας λιγότερη σε σχέση με το 1981. Μόνο ΕΣΥ.\nΌσο βλέπουμε τον Δήμο κομματικά δεν υπάρχει καμία ελπίδα για τα Χανιά – καμία.\n6 Απριλίου 2019 11:03 πμ


Ο πολυεκατομμυριούχος Μουρίνιο... ARIS 1914\nΟ πολυεκατομμυριούχος Μουρίνιο...\nΑναρτήθηκε από admin | Τρίτη, 20 Μαρτίου 2012 at 11:02 π.μ.\nΕκτός απο ένα γαλαξία αστέρων ο ΑΠΟΕΛ θα βρεί σε λίγες μέρες απέναντί του και τον πιο ακριβοπληρωμένο προπονητή του κόσμου που βέβαια δεν είναι άλλος απο τον Πορτογάλο "Special 1".\nO Ζοζέ Μουρίνιο σύμφωνα με το εγκυρότατο France Football είναι και παραμένει ο πιο ακριβοπληρωμένος προπονητής στον κόσμο χάρις τις ετήσιες αποδοχές του απο τη Ρεάλ που φτάνουν τα 14.8 εκ ευρώ.\nΜόλις ένας ακόμη απο την "χρυσή δεκάδα" των προπονητών αμείβεται με διπλάσιο ποσό κι αυτός δεν είναι ο Πεπ Γκουαρδιόλα αλλά ο Κάρλο Ατσελότι που πρόσφατα ανέλαβε την Παρί Σεντ Ζερμέν. Ο Ιταλός κατάφερε να υπογράψει συμβόλαιο με τους Γάλλους που φτάνει τα 13,5 εκ ευρώ .\nΌσο για το αντίπαλο δέος του Μουρίνιο, τον χαρισματικό Πεπ της Μπαρτσελόνα καταλαμβάνει την 3η θέση στη σχετική λίστα με συμβόλαιο που φτάνει τα 9.5 εκ ευρώ.\nΣτην πρώτη δεκάδα βρίσκονται τέσσερις προπονητές απο την Αγγλία με πρώτο και καλύτερο τον Αρσέν Βενγκέρ της Άρσεναλ που αμείβεται με 9 εκ. ενώ εκτός Ευρώπης είναι ο προπονητής της Ανζί Γκους Χίντιγκ (8.6 εκ) ο εκλέκτορας της Εθνικής Ρωσίας Ντικ Ανβοκατ (7 εκ.) και ο Χοσέ Καμάτσο που κοουτσάρει την Κίνα (6.1).\nΑναλυτικά η πρώτη δεκάδα (σε ευρώ):\n1. Ζοζέ Μουρίνιο (Ρεάλ Μαδρίτης ) 14.8 εκ.\n2. Κάρλο Αντσελότι (Παρί Σεν Ζερμέν) 13,5 εκ.\n3. Πεπ Γκουαρδιόλα (Μπαρττσελόνα) 9,5 εκ.\n4. Αρσέν Βενγκέρ (Άρσεναλ) 9 εκ\n5. Γκους Χίντινγκ (Ανζί) 8,6 εκ\n6. Φάμπιο Καπέλο (πρώην Εθ.Αγγλίας) 8,5 εκ.\n7. Αλεξ Φέργκιουσον (Μαν Γιουνάιτεντ) 8 εκ.\n8. Ντικ Αντβοκατ (Ρωσία) 7 εκ.\n9. Χοσέ Καμάτσο (Κίνα) 6 εκ.\n10. Ρομπέρτο Μαντσίνι (Μαν. Σίτι ) 5,9 εκ.


Ζεεχόφερ:Δεν θα με απολύσει μια καγκελάριος, η οποία είναι καγκελάριος χάρη σε μένα | i247 News Greece\nΑρχική ΚΟΣΜΟΣ Ζεεχόφερ:Δεν θα με απολύσει μια καγκελάριος, η οποία είναι καγκελάριος χάρη σε...\nΖεεχόφερ:Δεν θα με απολύσει μια καγκελάριος, η οποία είναι καγκελάριος χάρη σε μένα\nΤους τόνους της αντιπαράθεσης ανεβάζει εκ νέου ο υπουργός Εσωτερικών και αρχηγός της Χριστιανοκοινωνικής Ένωσης (CSU). Λίγη ώρα πριν από την συνάντηση με την Άγκελα Μέρκελ, η οποία υποτίθεται ότι θα αποτελούσε την ύστατη προσπάθεια γεφύρωσης των διαφορών τους, ο Χορστ Ζεεχόφερ δήλωσε: «Δεν θα αφήσω να με απολύσει μια καγκελάριος η οποία είναι καγκελάριος μόνο χάρη σε μένα».\n«Βρίσκομαι σε μια κατάσταση η οποία είναι για μένα αδιανόητη. Το άτομο το οποίο βοήθησα να ανέβει στη σέλα, με πετάει τώρα έξω», δήλωσε ο κ. Ζεεχόφερ στη Sueddeutsche Zeitung και διερωτήθηκε: «Μπορώ να μείνω σε μια θέση, αν η βασική γραμμή δεν είναι σωστή;».\nΛίγο νωρίτερα ο ίδιος και η καγκελάριος είχαν συνάντηση με τον πρόεδρο του Ομοσπονδιακού Κοινοβουλίου Βόλφγκανγκ Σόιμπλε. Στη συνάντηση αυτή στόχος των τριών κορυφαίων πολιτικών είναι να εξεταστούν πιθανές λύσεις στην κρίση που απειλεί την κυβέρνηση συνασπισμού της καγκελαρίου. «Η Ένωση βρίσκεται στο χείλος του γκρεμού», φέρεται να είπε ο κ. Σόιμπλε κατά την κλειστή συνεδρίαση της Κοινοβουλευτικής Ομάδας των δύο κομμάτων, η οποία διήρκεσε μόλις μισή ώρα.\nΣτο μεταξύ, φαίνεται ότι ο κ. Ζεεχόφερ χάνει σταδιακά την στήριξη των στελεχών του ίδιου του κόμματός του. «Δεν μπορούσα να δεχτώ τη νύχτα την παραίτηση (ενν. του Χορστ Ζεεχόφερ), χωρίς μια συνάντηση κορυφής. Θέλουμε σήμερα να πετύχουμε ένα αποτέλεσμα από κοινού», δήλωσε ο επικεφαλής της Κοινοβουλευτικής Ομάδας των Χριστιανοκοινωνιστών Αλεξάντερ Ντόμπριντ.\nΑπό την πλευρά του, ο πρωθυπουργός της Βαυαρίας Μάρκους Σέντερ δήλωσε ότι ο κ. Ζεεχόφερ αιφνιδίασε τους πάντες όταν δήλωσε ότι προτίθεται να παραιτηθεί και τόνισε: «Είμαστε πρόθυμοι για συμβιβασμό. Πρέπει κανείς να είναι έτσι στην πολιτική. Για μας δεν υπάρχει δρόμος εκτός της κυβέρνησης ή διάλυσης της συνεργασίας με το CDU».\nΠροηγούμενο άρθροΛεβέντης: Θα ζητήσουμε εξεταστική επιτροπή και διερεύνηση τυχόν ποινικών ευθυνών για τη «Μακεδονία»\nΕπόμενο άρθροΜ. Όθωνας: «Το πλαίσιο λειτουργίας του ΚΙΝ.ΑΛ ήταν γενναιόδωρο για το ΠΟΤΑΜΙ»


ΚΙΝΗΣΕΙΣ KNOCK OUT ΕΙΣΑΓΩΓΗ ΑΠΛΟ KNOCK OUT - PDF\nDownload "ΚΙΝΗΣΕΙΣ KNOCK OUT ΕΙΣΑΓΩΓΗ ΑΠΛΟ KNOCK OUT"\n1 ΚΙΝΗΣΕΙΣ KNOCK OUT ΕΙΣΑΓΩΓΗ Ο μηχανισμός των κινήσεων αυτών είναι ο απλούστερος όλων. Όπως φαίνεται και από το όνομά τους, κάθε ομάδα που χάνει μια φορά, αποκλείεται (Knock Out). ΑΠΛΟ KNOCK OUT Όπως και σε πολλά άλλα ομαδικά αλλά και ατομικά αθλήματα (βλέπε αγώνες κυπέλλου στα ομαδικά αθλήματα, όπως ποδόσφαιρο, μπάσκετ, βόλεϊ, κλπ., ή και αγώνες τένις), όποιος χάνει (ομάδα ή άτομο) αποκλείεται. Ως εκ τούτου: α) Μετά από κάθε γύρο απομένουν οι μισές μόνον ομάδες. β) Σε σχετικά σύντομο διάστημα τελειώνει ο αγώνας (δεδομένου ότι ακόμα και με 64 ομάδες χρειάζονται 6 γύροι για να καθοριστεί ο νικητής: ). γ) Δημιουργείται μια ανισότητα δεδομένου ότι ο αγώνας δεν έχει την ίδια διάρκεια για όλες τις ομάδες. Αυτό σημαίνει ότι ιδανικά στον τελικό θα συναντηθούν οι δύο θεωρητικά καλύτερες ομάδες, και στους δύο ημιτελικούς τα δύο καλύτερα ζεύγη ομάδων. Γυρνώντας πίσω λοιπόν σχηματίζεται το πρόγραμμα των αγώνων, με στόχο να μην συναντηθούν μεταξύ τους οι ισχυρότερες ομάδες πολύ νωρίς (seeding). Η αρχή είναι στον πρώτο γύρο να συναντιούνται οι ομάδες με την αντίστροφη σειρά ιεράρχησης, και σε κάθε επόμενο γύρο να ακολουθείται ο ίδιος θεωρητικός τρόπος συναντήσεων, ανεξάρτητα από το πραγματικό αποτέλεσμα της κάθε συνάντησης. Για να καλυφθεί η ανισότητα της διάρκειας του αγώνα, οι ομάδες που αποκλείονται μπορούν να παίζουν μεταξύ τους κατατακτήριους αγώνες για τις υπόλοιπες θέσεις, με το ίδιο σύστημα. Για παράδειγμα παρατίθεται το συνολικό πρόγραμμα για 32 ομάδες (Ν= νικητές, Η= ηττημένοι). 1ος γύρος 2ος γύρος 3ος γύρος 4ος γύρος 5ος γύρος Ν= 1η- 4η Ν=1η-2η θ. Ν= 1η- 8η θέση Η=3η-4η θ. θέση Η= 5η- 8η Ν=5η-6η θ. Ν= 1η-16η θέση Η=7η-8η θ. θέση Ν=9η-12η Ν=9η-10η θ. Η= 9η-16η θέση Η=11η-12η θ. θέση Η=13η-16η Ν=13η-14η θ. 32 θέση Η=15η-16η θ. ομάδες Ν=17η-20η Ν=17η-18η θ. Ν=17η-24η θέση Η=19η-20η θ. θέση Η=21η-24η Ν=21η-22η θ. Η=17η-32η θέση Η=23η-24η θ. θέση Ν=25η-28η Ν=25η-26η θ. Η=25η-32η θέση Η=27η-28η θ. θέση Η=29η-32η Ν=29η-30η θ. θέση Η=31η-32η θ. Αυτό βέβαια παρουσιάζει ορισμένα προβλήματα, ειδικά όταν παίζονται συναντήσεις με μικρό αριθμό διανομών, διότι μια ισχυρή ομάδα μπορεί να χάσει στην συνάντηση του πρώτου\n2 γύρου, οπότε έστω και αν κερδίσει μετά τις συναντήσεις όλων των υπολοίπων γύρων, θα τερματίσει ακριβώς κάτω από την μέση της τελικής κατάταξης. Για τον λόγο αυτό οι κινήσεις απλού Knock Out δεν είναι τόσο δημοφιλείς σήμερα. ΔΙΑΣΠΟΡΑ ΤΩΝ ΟΜΑΔΩΝ Ειδικά σε τέτοιου είδους αγώνες, το επιθυμητό είναι στον τελικό να παίξουν οι δύο καλύτερες ομάδες και στους δύο ημιτελικούς οι τέσσερεις καλύτερες ομάδες. Γυρνώντας ακόμα πιο πίσω πιθανόν να πρέπει και στα προημιτελικά να φτάσουν οι οκτώ καλύτερες ομάδες κτλ. Ανάλογα με τον αριθμό των ομάδων λοιπόν που συμμετέχουν μπορούν να προκαθοριστούν οι συναντήσεις τόσο του πρώτου γύρου όσο και των επόμενων γύρων κατά τρόπο ώστε να μην συναντηθούν οι ισχυρές ομάδες μεταξύ τους. Στο προηγούμενο παράδειγμα των 32 ομάδων λοιπόν ιεραρχούνται οι ομάδες και έτσι προκαθορίζονται όλες οι συναντήσεις όλων των γύρων: 1ος γύρος 2ος γύρος 3ος γύρος 4ος γύρος 5ος γύρος 1x32 1x16 16x17 1x8 9x24 8x9 8x25 1x4 5x28 5x12 12x21 4x5 13x20 4x13 4x29 1x2 3x30 3x14 14x19 3x6 11x22 6x11 6x27 2x3 7x26 7x10 10x23 2x7 15x18 2x15 2x31 Προφανώς, τα οποιαδήποτε οφέλη (ομάδα έδρας) που αποκτά έτσι μια ομάδα, τα διατηρεί σ όλους τους γύρους εφ όσον νικάει. Όταν όμως μια πιο αδύνατη ομάδα νικήσει μια πιο ισχυρή, τότε αυτή καρπώνεται τα οφέλη αυτά, για τους επόμενους γύρους. ΣΥΝΗΘΕΙΣ ΑΡΙΘΜΟΙ ΣΥΜΜΕΤΟΧΩΝ Οι συνήθεις αριθμοί συμμετοχών όπως παρατηρείται είναι δυνάμεις του δύο, δηλαδή 2, 4, 8, 16, 32, 64, 128, κλπ. Αυτό βεβαίως δεν είναι πάντοτε εφικτό (ή μάλλον καλύτερα είναι σπάνια εφικτό). Υποθετικά ξεκινάει ένας αγώνας με 38 ομάδες. Η επόμενη μικρότερη δύναμη του δύο είναι το 32. Άρα πρέπει πριν από τον πρώτο γύρο να αποκλειστούν 6 ομάδες (38-32=6). Ως εκ τούτου ιεραρχούνται όλες οι ομάδες και οι 12 πιο αδύνατες παίζουν μεταξύ τους έναν προκριματικό γύρο ως εξής: 32x33, 31x34, 30x35, 29x36, 28x37, 27x38 και οι 6 νικήτριες ομάδες συμπληρώνουν τις 32. Στη συνέχεια παίζονται οι επόμενοι γύροι κανονικά. Εναλλακτικά εάν υπάρχουν 53 ομάδες, υπολογίζεται η επόμενη μεγαλύτερη δύναμη του δύο που είναι το 64 και οι 11 ισχυρότερες ομάδες έχουν bye στον πρώτο γύρο (64-53=11).\n3 ΣΥΝΔΥΑΣΜΟΣ ΚΙΝΗΣΕΩΝ Σε όλες τις πιο πάνω αναλύσεις θεωρείται ότι όλα είναι ιδανικά. Στην πράξη όμως υπάρχουν πολλές διαφορές και προβλήματα. Η προκαταβολική ιεράρχηση των ομάδων αποδεικνύεται πολλές φορές ότι δεν είναι και τόσο τέλεια. Επί πλέον ο παράγοντας τύχη παίζει σημαντικό ρόλο. Σήμερα πλέον θεωρείται πιο δίκαιο να γίνεται προκαταβολική ιεράρχηση των ομάδων και αυτές, όσες και αν είναι να παίζουν μερικούς γύρους Swiss για να καθοριστεί μια στοιχειώδης κατάταξη και σύμφωνα με την κατάταξη αυτή καθορίζεται η αμέσως μικρότερη δύναμη του δύο που θα ξεκινήσει το Knock Out. Οι υπόλοιπες ομάδες συνεχίζουν να παίζουν στο παράλληλο Swiss, όπου επανέρχονται και όσες ομάδες αποκλείονται από το Knock Out. Οι ομάδες αυτές μπορεί να επιστρέφουν στο Swiss με κάποιο Bonus ανάλογα με τις μέχρι στιγμής επιδόσεις τους, που θα καθορίζει ο εκάστοτε διοργανωτής κατά περίπτωση. Στην περίπτωση αυτή, σε όλη τη διάρκεια του αγώνα, στον κάθε γύρο του Knock Out παίζονται οι διπλάσιες διανομές απ ότι στο Swiss. Επί πλέον οι δύο τελευταίοι γύροι του Swiss παίζονται με αυστηρή ιεράρχηση (Danish-Swiss). Αυτό βέβαια σημαίνει ότι μια ομάδα που έφτασε στην τετράδα αλλά αποκλείστηκε στην συνέχεια μπορεί να χάσει και τους δύο τελευταίους γύρους του Danish-Swiss και να καταλήξει στην μέση της τελικής κατάταξης. Αν αυτό δεν είναι επιθυμητό, τότε ο διοργανωτής μπορεί να παγώσει την προσωρινή κατάταξη του Knock Out, σε κάποιο γύρο πριν από τον τελευταίο και όσες ομάδες έχουν απομείνει στο Knock Out (4 ή 8) έχουν κατοχυρώσει τις αντίστοιχες θέσεις, ενώ οι υπόλοιπες ομάδες διεκδικούν τις υπόλοιπες θέσεις (5η και κάτω ή 9η και κάτω). Η διαδικασία αυτή λέγεται Knock Out με Play-Offs. KNOCK OUT ΜΕ PLAY-OFFS Στις κινήσεις Knock Out με Play-Offs οι ομάδες ανάλογα με τον συνολικό αριθμό συμμετοχών, μετά από μερικούς γύρους Swiss, σχηματίζουν έναν όμιλο Knock Out με (Τ) ομάδες (όπου (Τ)=δύναμη του 2), οι δε επί πλέον ομάδες αποτελούν τον όμιλο του Swiss. Συνολικά παίζονται (R-2) γύροι, όπου R=log(T), οπότε απομένουν τέσσερεις αήττητες ομάδες. Ταυτόχρονα όσες ομάδες αποκλείονται από το Knock Out συνεχίζουν να παίζουν στο παράλληλο Swiss. Μετά τον (R-2) γύρο, οι τέσσερεις αήττητες ομάδες αποτελούν την τετράδα των Play-Offs ενώ οι υπόλοιπες ομάδες συνεχίζουν να παίζουν στο παράλληλο Danish-Swiss. Play-Offs Στον πρώτο γύρο των Play-Offs σχηματίζονται δύο ζεύγη ομάδων που παίζουν μεταξύ τους. Η παλαιότερη άποψη ήταν να ιεραρχούνται οι ομάδες των Play-Offs σύμφωνα με τα VPs που έχει συγκεντρώσει η κάθε μια και να παίζουν: 1η Vs 4η, και 2η Vs 3η. Νεότερες απόψεις θέλουν η 1η ομάδα να έχει το δικαίωμα της επιλογής και οι άλλες δύο να αποτελούν το δεύτερο ζευγάρι. Οι δύο νικήτριες ομάδες παίζουν μεταξύ τους για την 1η και 2η θέση (Μεγάλος Τελικός), και οι δύο ηττημένες παίζουν μεταξύ τους για την 3η και 4η θέση (Μικρός Τελικός). Παράλληλα διεξάγονται δύο ακόμα γύροι Danish-Swiss για να καθοριστεί η τελική κατάταξη των υπολοίπων ομάδων (5η τελευταία θέση). DOUBLE KNOCK OUT Το μεγάλο πρόβλημα με τους αγώνες Knock Out είναι ότι μια ομάδα που έχασε με 1IMP μόνον, αποκλείεται. Αν θεωρεί ο διοργανωτής ότι αυτό δεν είναι και πολύ σωστό, μπορεί να\n4 ορίσει ότι για να αποκλειστεί μια ομάδα πρέπει να χάσει δύο φορές. Το πρόβλημα που προκύπτει είναι ότι πλέον μετά τον πρώτο γύρο δεν αποκλείεται καμία ομάδα. Μετά τον δεύτερο γύρο αποκλείονται όχι οι μισές ομάδες αλλά το ένα τέταρτο αυτών και ούτω καθ εξής. Αυτό έχει σαν αποτέλεσμα ότι ανάλογα με τον αριθμό των ομάδων που συμμετέχουν μπορεί να προκύψουν προβλήματα με την κίνηση. Εξετάζοντας αναλυτικά τις περιπτώσεις για 8, 16, 32 και 64 ομάδες παρατηρούνται τα εξής: 8 ΟΜΑΔΕΣ Γύρος Έναρξη 1ος 2ος 3ος 0 Ήττες Ήττα Ήττες ΟΜΑΔΕΣ Γύρος Έναρξη 1ος 2ος 3ος 4ος 0 Ήττες Ήττα Ήττες ΟΜΑΔΕΣ Γύρος Έναρξη 1ος 2ος 3ος 4ος 5ος 0 Ήττες Ήττα Ήττες ΟΜΑΔΕΣ Γύρος Έναρξη 1ος 2ος 3ος 4ος 5ος 6ος 0 Ήττες Ήττα Ήττες Το ερώτημα λοιπόν είναι πώς αντιμετωπίζονται τα ως άνω θέματα; Μια λύση θα ήταν όλες οι ομάδες με 0 ή 1 ήττες να συνεχίσουν να παίζουν μεταξύ τους έως ότου αποκλειστούν και απομείνει μόνο μία ομάδα χωρίς δύο ήττες. Μια άλλη λύση θα ήταν η αήττητη ομάδα να θεωρηθεί νικήτρια του αγώνα και οι ομάδες με 1 ήττα να συνεχίσουν να παίζουν για έναν ή περισσότερους γύρους, ώσπου να αποκλειστούν και να απομείνει μόνον μια με 1 ήττα, οπότε θα θεωρηθεί ότι πήρε την δεύτερη θέση, οι δε υπόλοιπες θα καταταγούν στις επόμενες θέσεις, με την σειρά που έχουν αποκλειστεί. Το μεγάλο πρόβλημα είναι ότι σε όλες τις περιπτώσεις υπάρχει μονός αριθμός ομάδων είτε στο Double Knock Out είτε στο παράλληλο Swiss. KNOCK OUT ΜΕ ΠΟΙΝΕΣ Ακόμα και στην περίπτωση του Double Knock Out παρουσιάζεται το ερώτημα γιατί να αποκλείεται μια ομάδα που έχασε δύο αγώνες με 1 IMP διαφορά. Μια άλλη εκδοχή λοιπόν θα ήταν να αποκλείονται οι ομάδες όταν έχουν συγκεντρώσει κάποιους βαθμούς ποινής, οι οποίοι θα λαμβάνουν υπόψη όχι μόνον την ήττα αλλά και το εύρος της. Για παράδειγμα μια ήττα με 1-2 IMPs δεν επιφέρει βαθμούς ποινής, μια ήττα με 3-5 IMPs επιφέρει 1 βαθμό ποινής κοκ. Οπότε\n5 όποια ομάδα έχει συγκεντρώσει υποθετικά περισσότερους από 10 βαθμούς ποινής αποκλείεται και πέφτει στο παράλληλο Swiss. ΔΙΑΧΩΡΙΣΜΟΣ ΙΣΟΠΑΛΩΝ Κατά την διάρκεια του Knock-Out, στην περίπτωση που κάποια ή κάποιες συναντήσεις λήξουν ισόπαλες, προκρίνεται η ομάδα που έχει τα περισσότερα IMPs. Εάν υπάρχει ισοπαλία και στα IMPs τότε προκρίνεται η ομάδα που έχει τα περισσότερα Total Points. Εάν υπάρχει και πάλι ισοπαλία τότε θα πρέπει οι ισόπαλες ομάδες να παίζουν μια ή δύο επί πλέον διανομές (παράταση), ανάλογα με τον συνολικό αριθμό των διανομών που παίζονται σε κάθε συνάντηση. ΙΔΙΑΙΤΕΡΗ ΠΑΡΑΤΗΡΗΣΗ Σε όλες τις περιπτώσεις που κάποια ή κάποιες ομάδες περνούν κάποιο γύρο bye, αυτές παίρνουν το 60% των VPs ή τον μέσο όρο των VPs που έχουν ήδη συγκεντρώσει εάν αυτός είναι μεγαλύτερος από το 60% των VPs.


Βρήκαν «εργοστάσιο» 40.000 ετών. - ΕΡΕΥΝΑ-ΕΝΗΜΕΡΩΣΗ\nΕργαστήρια λίθινων εργαλείων από την παλαιολιθική εποχή εντοπίστηκαν σε τρία σημεία στο Κιλκίς και στην Πέλλα, όπου ανακαλύφθηκαν εκατοντάδε...\nΒρήκαν «εργοστάσιο» 40.000 ετών.\nBy Areti 2:10 π.μ. 0 σχόλια\n"Μακεδονικά και άλλα"\nΟι παράξενοι γεω- σχηματισμοί του Αμαζονίου.\nΓραπτό 7.270 ετών (!) η ξύλινη επιγραφή του Δισπηλ...


Γνωρίστε τη Γιώτα Κούγιαλη ::\nHome > Γνωρίστε τη Γιώτα Κούγιαλη\nΓνωρίστε τη Γιώτα Κούγιαλη\nΗ Γιώτα Κούγιαλη κουβεντιάζει στο BOOK TOUR με τον Θεοφάνη Θεοφάνους.\nΣτη λογοτεχνία εμφανίστηκε το 1991 με ευθυμογραφήματα, διηγήματα και άρθρα που δημοσιεύτηκαν σε εφημερίδες και περιοδικά.\n3. "Αργοναυτική εκστρατεία" (κόμικ), εκδόσεις Πανεπιστημίου Θεσσαλίας, Βόλος 2014\n20. «Παιχνίδια για κωφά ή βαρήκοα παιδιά», συνεργασία με Δημήτρη Αίσωπο, υπό έκδοση.\nΕίμαι εφτά χρονών και βρίσκομαι για πρώτη φορά σε ένα τρένο που με μεταφέρει από το Βόλο στη Λάρισα. Στην ουσία, αφήνω πίσω μου τα πατρώα εδάφη και πάω στο άγνωστο με βάρκα την ελπίδα. Τότε, αν και ήμουν παιδάκι, είχα σκεφτεί πως όταν μεγαλώσω θα γράψω ένα βιβλίο που θα αρχίζει με ένα τρένο που διασχίζει τον θεσσαλικό κάμπο, αρχές Φθινοπώρου. Αυτή την εικόνα ήρθε ο καιρός να την εντάξω στο μυθιστόρημα που γράφω τώρα με τίτλο «Παιδί της Φρειδερίκης». Η ιστορία τοποθετείται στις δεκαετίες του ‘60 και ’70, όπου μέσα στο ταραχώδες πολιτικό σκηνικό της εποχής, στην παιδόπολη «Απόστολος Παύλος», βρίσκεται έξω από τη Λάρισα, εξελίσσονται ιστορίες παιδιών που φιλοξενούνται εκεί. Είναι μυθοπλασία που έχει ως βάση αληθινά γεγονότα.\nΑπό μικρή αντιμετώπιζα τη ζωή σαν ένα πρόβλημα από αυτά που μαθαίναμε στα Μαθηματικά. Πίστευα και συνεχίζω να πιστεύω ότι κάθε πρόβλημα έχει τη λύση του. Αν δεν μπορώ να το λύσω στο εκατό τοις εκατό, θα επιδιώξω να το διορθώσω στο βαθμό που μπορώ. Ένα είναι το βέβαιο ότι θα προσπαθήσω ως εκεί που δεν παίρνει άλλο. Αυτή η στάση με γεμίζει αγωνιστικότητα και αισιοδοξία. Όπως έλεγε η Ηλιοδώρα, η ηρωίδα μου στο «Ερώτων τραύλισμα», «Δεν πέφτω από το μπαλκόνι, δεν πέφτω».\nΜε τα παιδιά μου, με φίλους, με όποιον βρω μπροστά μου και κρίνω ότι μπορεί να το ακούσει. Λένε ότι οι συγγραφείς πάσχουν από το Σύνδρομο της ανακοίνωσης. Συνυπογράφω.\nΤις ασπίδες για τα δύσκολα της ζωής τις αποκτούμε από την παιδική μας ηλικία και κατά τη διάρκεια της ενηλικίωσής μας. Τώρα, τι εννοούμε όταν λέμε «πειρασμοί»; Κάθε κοινωνία, ανάλογα με την κουλτούρα της η οποία ορίζεται από την ιστορία, τον πολιτισμό, τη θρησκεία ορίζει ή υποδεικνύει κάποια πράγματα ή ενέργειες ως απαγορευμένα ή κατακριτέα. Ανοίγω την ασπίδα μου σε ό,τι θεωρώ ανήθικο.\nΗ αλλαγή συμπεριφοράς κάποιου που αναλαμβάνει θέση εξουσίας.\nΌποιος αγαπάει τη ζωή βλέπει την κάθε μέρα ως δώρο. Τα δώρα τα χαιρόμαστε με όλη μας την καρδιά.\nΣε ποια εποχή συναντάμε την αληθινή Γιώτα, όπου συμμετέχουν σε αυτό που ζει όλα τα μέρη του σώματος (σώμα, μυαλό, ψυχή);\nΣε όλη μου τη ζωή, τηρουμένων των αναλογιών.\nΟ τρόπος που βλέπουμε και αντιμετωπίζουμε τον εαυτό μας, και τους άλλους. Η στάση ζωής και οι πανανθρώπινες αξίες μας.\nΤο μυθιστόρημα, διότι απαιτεί φαντασία, τεχνική, χρόνο, τρόπο, έρευνα. Είναι δύσκολο είδος, αν θελήσεις να το κάνεις σωστά και να δώσεις μία πολυεπίπεδη αφήγηση. Για παράδειγμα, απαιτεί έρευνα ώστε να περιγραφεί σωστά το ιστορικό και κοινωνικό πλαίσιο μέσα στο οποίο λαμβάνει χώρα η ιστορία. Ακόμη και αν δεν αναφέρονται ιστορικά γεγονότα πρέπει να υποδηλώνονται από την περιρρέουσα ατμόσφαιρα. Ας υποθέσουμε ότι οι ήρωές μας είναι γύρω στα είκοσι με εικοσιπέντε και ζουν στην Αθήνα, το 1973. Η ζωή γύρω τους είναι ένα καζάνι που βράζει, εποχή της μεταπολίτευσης, επηρεάζεται η ζωή όλων ακόμη και των πλέον αδιάφορων στα πολιτικά. Στο μυθιστόρημα, όλος αυτός ο αναβρασμός πρέπει τουλάχιστον να υπαινιχθεί, ακόμη και αν δεν συμμετέχουν οι ίδιοι ενεργά σε αυτές τις ζυμώσεις. Είναι πολλά αυτά που πρέπει να προσέξει ο συγγραφέας ώστε το αποτέλεσμα να είναι άρτιο.\nΌχι. Όπως δε θα μπορούσα εκ των υστέρων να αλλάξω τα πεπραγμένα της ζωής κάποιου κανονικού ανθρώπου έτσι δε θα μπορούσα να αλλάξω και τη μοίρα ενός λογοτεχνικού ήρωα.\nΓια μένα απαιτούνται και τα δύο. Απαιτείται πειθαρχία ως προς τον χρόνο και τα τακτά διαστήματα που αφιερώνω για τη συγγραφή ενός έργου, την οποία δυστυχώς δεν έχω στο βαθμό που θα ήθελα. Στο γενικότερο πλαίσιο της ιστορίας, όπως την έχω σκεφτεί σε αδρές γραμμές, γράφω αυτόματα, όπως θα τα διηγούμουν σε κάποιον καλό ακροατή μου. Στη δεύτερη και τρίτη ανάγνωσή του διορθώνω ό,τι δεν μου αρέσει.\nΗ τάση μου είναι να πάρω το καλοξυσμένο μολύβι. Δεν προλαβαίνω να γράψω μία σελίδα και πιάνω δουλειά στον υπολογιστή.\nΑς π(ι)ούμε μαζί έναν αγαπημένο σας στίχο/φράση/απόσπασμα από την εγχώρια ή παγκόσμια λογοτεχνία.»\n«…για ένα πουκάμισο αδειανό, για μιαν Ελένη», από το ποίημα «Ελένη» του Γιώργου Σεφέρη.\nΝα ζεις, να αγαπάς, να μαθαίνεις και να ελπίζεις/πιστεύεις πως την τρικυμία ακολουθεί πάντοτε η γαλήνη.\nΥπάρχουν αρκετές ταινίες που μου αρέσουν. Αυτή τη στιγμή μου έρχεται στο νου το “Underground” του Εμίρ Κουστουρίτσα. Η ιστορία διαδραματίζεται στην πρώην Γιουγκοσλαβία. Μία ομάδα παρτιζάνων βρίσκονται κρυμμένοι σε ένα καταφύγιο για πενήντα περίπου χρόνια χωρίς να γνωρίζουν το τέλος του παγκοσμίου πολέμου. Αυτό που κυριαρχεί είναι το τρελό τους κέφι, η δίψα τους για χαρά και ζωή. Ευχαρίστως θα το ξανάβλεπα.\nΤο τελευταίο λογοτεχνικό της εγχείρημα κυκλοφορεί από τις\nΠανεπιστημιακές Εκδόσεις Θεσσαλίας.\nΟ αρχαίος μύθος της Αργοναυτικής Εκστρατείας σε κόμικ.\nΑποκτήστε το άμεσα: goo.gl/DMy4Zo\nΠερισσότερα για την ίδια και το έργο της θα βρείτε στις εκδόσεις Καστανιώτη:


Αυστηρότης - ΤΑ ΝΕΑ\ntanea.gr > Έντυπες Ειδήσεις > Πολιτική > Αυστηρότης\nΟ προσωπάρχης 5 Αυγούστου 2020 | 05:00\nΟφείλουμε να παραδεχτούμε ότι μας είχε προειδοποιήσει: αν τον ξαναδούμε με τον Τσιόδρα θα σημαίνει ότι τα πράγματα δεν είναι καλά. Και χθες το ντουέτο που χτύπαγε θεαματικότητες ρεκόρ και φοβέριζε ακόμη και τους ανυπότακτους, επέστρεψε στις οθόνες μας. Τι άλλο θέλετε να σας πει για να προσέχετε δηλαδή, να βάλει και τις φωνές;\nΗ αλήθεια είναι ότι μοιάζει καλή στιγμή για να αποκτήσει μια υφυπουργό αρμόδια για την ψυχική υγεία η χώρα. Η Ζωή Ράπτη είναι δικηγόρος βέβαια, με πολύχρονη εμπειρία στον Δήμο... Ψυχικού, αλλά έχει αποδειχθεί ότι στην άσκηση πολιτικής στις θέσεις αυτές η εξειδίκευση δεν αποτελεί εγγύηση επιτυχίας. Επιτυχία θα είναι αν επιτέλους δούμε στη χώρα αυτή το θέμα σοβαρά και χωρίς ταμπού.\nΗ άλλη νέα, πιο αναπάντεχη, είσοδος στο κυβερνητικό σχήμα. Ο νέος υφυπουργός για την κοινωνική ασφάλιση, Πάνος Τσακλόγλου, είναι καθηγητής με μεγάλο ερευνητικό έργο για τις οικονομικές ανισότητες, τη φτώχεια και τον αναδιανεμητικό ρόλο του κράτους. Δεκαπενταύγουστος έρχεται σιγά σιγά, ας κάνουμε όλοι τον σταυρό μας, ακόμη κι οι άπιστοι, να έχει να διανείμει κάτι.\nΟ βασιλιάς που ταυτίστηκε με τη μετάβαση της Ισπανίας από το καθεστώς του Φράνκο στη δημοκρατία, που νομιμοποίησε το κομμουνιστικό κόμμα στη χώρα του και πάτησε πόδι στο πραξικόπημα του 1981, αυτοεξορίστηκε στα 82 του υπό την πίεση ενός σκανδάλου. Ερευνάται για την καταγγελία ότι δωροδοκήθηκε από τη Σαουδική Αραβία με αρκετά εκατομμύρια τα οποία διοχέτευσε σε λογαριασμούς μιας ερωμένης του. Τα στερνά τιμούν τα πρώτα; Μεγάλη συζήτηση. Σίγουρα πάντως για τη χώρα του είναι ένα τέλος εποχής.


Θύματα ειρήνης | Η Εφημερίδα των Συντακτών\nΕΝΤΥΠΗ ΕΚΔΟΣΗ 28.04.2021, 08:55\nΠέρσι τέτοιον καιρό, όταν οι συγκλονιστικές εικόνες από την Ιταλία και τη μάχη ζωής και θανάτου που έδιναν γιατροί και νοσηλευτές μεταδίδονταν σε όλο τον κόσμο, έδιναν κι έπαιρναν οι εκδηλώσεις ευγνωμοσύνης, εμπιστοσύνης και στήριξης στους υγειονομικούς που βρίσκονταν στην πρώτη γραμμή της μάχης κατά της πανδημίας.\nΚόσμος χειροκροτούσε από τα μπαλκόνια των ευρωπαϊκών μεγαλουπόλεων. Μουσικοί αφιέρωναν στους μαχητές των ΕΣΥ αυτοσχέδιες υπαίθριες ή διαδικτυακές συναυλίες. Πρωθυπουργοί διατύπωναν δημόσια ευχαριστίες, χαρακτήριζαν «ήρωες» γιατρούς, νοσηλευτές, τραυματιοφορείς και όσους αντιμετώπιζαν τον φονικό ιό πρόσωπο με πρόσωπο.\nΚυβερνήσεις υπόσχονταν γενναία ενίσχυση των δημόσιων συστημάτων υγείας και του προσωπικού τους, όχι μόνο με χρήματα, αλλά κυρίως με αυξημένη προστασία στο μέτωπο της πανδημίας. Επιχειρήσεις διαφήμιζαν τις γενναιόδωρες προσφορές τους σε νοσοκομεία, εντατικές και άλλα «ορύγματα» της μάχης.\nΩστόσο, ο απολογισμός της ευγνωμοσύνης στους «ήρωες» της πανδημίας ελάχιστα τους απάλλαξε από τον κίνδυνο να γίνουν και αυτοί θύματά της. Η στατιστική της Διεθνούς Οργάνωσης Εργασίας για το σκληρό τίμημα που πλήρωσαν οι υγειονομικοί στον έναν χρόνο που αναμετριούνται με τον κορονοϊό είναι αποκαλυπτική: 136 εκατ. εργαζόμενοι είναι τόσο εκτεθειμένοι, ώστε η Covid-19 τείνει να πάρει τον χαρακτήρα επαγγελματικής ασθένειας.\nΣτην Ευρώπη, οι υγειονομικοί αντιστοιχούν στο 25% του συνόλου των κρουσμάτων. Και αν οι καταγραφές είναι σχετικά ακριβείς στον αναπτυγμένο κόσμο, δεν μπορούμε καν να διανοηθούμε τι αληθινά συμβαίνει σε χώρες όπως η Ινδία, όπου πολίτες και υγειονομικοί είναι εγκαταλελειμμένοι σε ένα υγειονομικό «ολοκαύτωμα».\nΔικαίως, λοιπόν, η Διεθνής Οργάνωση Εργασίας, τα ευρωπαϊκά συνδικάτα και άλλοι διεθνείς φορείς έχουν αφιερώσει τη σημερινή Παγκόσμια Μέρα Υγείας και Ασφάλειας στους εργαζόμενους στα συστήματα υγείας. Πρώτα στη μνήμη των τουλάχιστον 7.000 γιατρών, νοσηλευτών και άλλων εργαζομένων στην υγεία και στην κοινωνική φροντίδα που στη διάρκεια του 2020 έχασαν τη μάχη, παλεύοντας να σώσουν άλλους.\nΤα λόγια και η υποκρισία περισσεύουν. Οι κυβερνήσεις -και η δική μας- είχαν εδώ και έναν χρόνο την ευκαιρία να δείξουν αν εννοούν όσα λένε, θωρακίζοντας τα συστήματα υγείας και τους συντελεστές τους. Οι περισσότερες απέτυχαν, με τη δική μας ψηλά στη λίστα της αποτυχίας και της άρνησης να ικανοποιήσει το ελάχιστο: να αναγνωρίσει ως βαρέα και ανθυγιεινά τα επαγγέλματα υγείας.\nΗ ΑΠΟΨΗ ΤΗΣ «ΕΦ.ΣΥΝ.» 22.09.2021, 09:00\nΑπό την αρχή της πανδημίας οι παρεκκλίσεις από την «κείμενη νομοθεσία» έγιναν απόλυτος κανόνας για την προμήθεια αγαθών κι υπηρεσιών που προφυλάσσουν, υποτίθεται, τη δημόσια υγεία\nΣΥΝΕΝΤΕΥΞΕΙΣ 17.07.2021, 16:33\n«Ο εμβολιαστικός καταναγκασμός είναι ένα δυσανάλογο μέτρο»\nΗ κυβέρνηση διολισθαίνει ακόμη μία φορά στον αυταρχισμό. Ο εμβολιαστικός εξαναγκασμός που προκρίνει μπορεί να τινάξει στον αέρα την καμπάνια του εμβολιασμού, λέει στην «Εφ.Συν.» ο αναπληρωτής καθηγητής Ηλίας...\nΗ ΑΠΟΨΗ ΤΗΣ «ΕΦ.ΣΥΝ.» 02.06.2021, 08:44\nΔεν προκρίνει ένα ισχυρό δημόσιο σύστημα Υγείας, αλλά την αγορά υπηρεσιών από τον ιδιωτικό τομέα και την παροχή τους -στην αρχή- δωρεάν\nΗ ΑΠΟΨΗ ΤΗΣ «ΕΦ.ΣΥΝ.» 22.03.2021, 09:13\nΤη χειρότερη ώρα, η προ-χειρότερη κυβέρνηση\nΣτον νεοφιλελεύθερο ζήλο της, έχει μπερδέψει την κοινωνία με την αγορά, το ΕΣΥ με τα σούπερ μάρκετ και τη δημόσια υγεία με το σελφ σέρβις.


Πολύκαρπος Ψωμιάδης – Ο Πόντιος Ιεράρχης | Lelevose.GR\nΠολύκαρπος Ψωμιάδης – Ο Πόντιος Ιεράρχης\nΟ αείμνηστος Μητροπολίτης Πολύκαρπος Ψωμιάδης γεννήθηκε στα Κοτύωρα (Ορδού) του Πόντου το 1864 και βαπτίσθηκε με το όνομα Περικλής. Φοίτησε αρχικά στην «Ψωμιάδειο Σχολή» των Κοτυώρων, που ήτανε την εποχή εκείνη σχολαρχείο.\nΟ από τα Κοτύωρα του Πόντου καταγόμενος Μητροπολίτης Ξάνθης\nΜπήκε στην Θεολογική σχολή της Χάλκης και όταν αποφοίτησε, χειροτονήθηκε με το όνομα Πολύκαρπος. Πρωτοσύγκελος του Μητροπολίτη Ηρακλείας, του κατόπιν Οικουμενικού Πατριάρχη Γερμανού.\nΑργότερα με απόφαση της Ιεράς Συνόδου του Πατριαρχείου, ο Μητροπολίτης Πολύκαρπος Ψωμιάδης, στέλνεται ως Πατριαρχικός Έξαρχος στον Πόντο. Χειροτονείτε Μητροπολίτης της επαρχίας Κολωνίας και Νικοπόλεως του Πόντου, κατά το έτος 1899.\nΑφοσιώνεται με ζήλο και ενθουσιασμό στο νέο του υψηλό λειτούργημα. Χάρη στις γνωριμίες του, κατορθώνει να προστατέψει αποτελεσματικά και να ανακουφίσει από τις δοκιμασίες, το δεινώς χειμαζόμενο έως τότε ποίμνιο του.\nΔραστηριοποιήθηκε σε μια ριζική αναδιοργάνωση των Ελληνικών σχολείων της επαρχίας του\nΓια να εξασφαλίσει τη συνέχεια στο δημιουργικό του αυτό έργο, φροντίζει και στέλνει ικανό αριθμό νέων μαθητών, της Επαρχίας, του σε ανώτερα εκπαιδευτήρια. Σαν το Φροντιστήριο Τραπεζούντας, το Ιεροδιδασκαλείο της Σάμου και Πάτμου, τη Θεολογική Σχολή της Χάλκης κλπ.\nΣτα 1911 μετατίθεται στην Μητρόπολη Νεοκαισάρειας και εγκαθίσταται πανηγυρικά στην έδρα του, στα Κοτύωρα. Δωρίζει στην κοινότητα των Κοτυώρων το «Πολυκάρπειον Παρθεναγωγείον» και το οργανώνει σε πλήρες και πρότυπο εξατάξιο Παρθεναγωγείο. Με μια επιπλέον μια τάξη νηπιαγωγείου.\nΜε την ανταλλαγή των πληθυσμών, μέσα σε εκείνο τον χαλασμό της Μικρασιατικής και Θρακικής καταστροφής, εκλέγεται, στις 13 Οκτωβρίου 1922, ως Μητροπολίτης Ξάνθης και Περιθεωρίου. Αντικαθιστώντας τον «προς Κύριον εκδημήσαντα» Μητροπολίτη Άνθιμο.\nΦτάνει στην Καβάλα στις 31 Οκτωβρίου 1922 και αμέσως ανεβαίνει στην Ξάνθη. Διότι τα προβλήματα από την διάλυση του Ελληνικού στρατού της Μικράς Ασίας και Θράκης, αλλά και από την άφιξη των αλλεπαλλήλων κυμάτων των προσφύγων από τις πατρίδες της Ανατολής, ήταν πάρα πολλά και δυσεπίλυτα.\nΚύριο πρόβλημα του υπήρξε η μέριμνα για τη εγκατάσταση όλων των χιλιάδων προσφύγων. Που σε ατέλειωτες ουρές ή καραβάνια, έρχονταν από τις αλησμόνητες πατρίδες της Ανατολής.\nΦροντίζει για τα ορφανά παιδιά του πολέμου και της προσφυγιάς και μεριμνά για την εγκατάσταση των παιδιών του ορφανοτροφείου Αδριανουπόλεως, που καταφθάνουν στην Ξάνθη. Πείθοντας την Δημογεροντία της πόλεως να διαθέσει όλες τις Ιερές Μονές για την περίθαλψη και συντήρηση τους. Έτσι φροντίζει την ίδρυση δύο ορφανοτροφείων, στην Μονή Ταξιαρχών και στην οδό Χρύσας (μετέπειτα Βενιζέλου).\nΤο 1935, τότε που τα πολιτικά πάθη οδήγησαν την χώρα μας σε ένα ολέθριο διχασμό, ο Πολύκαρπος κατηγορείται για συμμετοχή στο κίνημα της 1ης Μαρτίου. Συλλαμβάνεται και τίθεται σε αυστηρό κατ’ οίκον περιορισμό. Υποβάλει την παραίτηση του στα μέσα Ιουλίου 1935, η οποία δεν γίνεται αποδεκτή. Ενώ η Ιερά Σύνοδος της Εκκλησίας της Ελλάδος τον απαλλάσσει με οριακή πλειοψηφία από τις κατηγορίες.\nΠικραμένος όμως από τη συμπεριφορά Ιεραρχών αλλά και πολιτικών στην Ξάνθη, στις 17 Αυγούστου 1935 υποβάλει παραίτηση και αποσύρεται οριστικά στη Νέα Σμύρνη της Αττικής.\nΕίναι σημαντικό και πρέπει να σημειωθεί, ότι η νέα πορεία της Παναγίας Σουμελά στο όρος Βέρμιο στις Καστανιές, ξεκίνησε στις 29 Μαΐου 1930 στην Ιερά Μονή του μεγάλου Σπηλαίου, στα Καλάβρυτα Αχαΐας.\nΕκεί ο μακαριστός Μητροπολίτης Ξάνθης Πολύκαρπος Ψωμιάδης, που βρέθηκε ως επισκέπτης και προσκυνητής, εισηγήθηκε την μεταφορά της εικόνας της Παναγίας Σουμελά, από τον Πόντο στην Ελλάδα, στον υψηλό καλεσμένο της Μονής, τον τότε Πρωθυπουργό της Ελλάδας Ελευθέριο Βενιζέλο. Συγκινημένος ο Βενιζέλος υποσχέθηκε πως θα εξαντλήσει όλα τα μέσα για να ικανοποιήσει την επιθυμία του, που ήταν και επιθυμία του λαού των Ποντίων.\nΠράγματι το 1930 και σε επίσκεψη του τότε Πρωθυπουργού της Τουρκίας Ισμέτ Ινονού, στα πλαίσια προώθησης της Ελληνοτουρκικής φιλίας, ο Ποντιακής καταγωγής Λεωνίδας Ιασωνίδης, υπουργός Κοινωνικής Πρόνοιας, ζήτησε, σε άπταιστα Τουρκικά, την άδεια να πάει αντιπροσωπεία στον Πόντο για να παραλάβει τα σύμβολα της Ορθοδοξίας και του Ελληνισμού.\nΛέγεται ότι ο Τούρκος πρωθυπουργός ενθουσιάστηκε όταν άκουσε τον Έλληνα Υπουργό να μιλά μαζί του σε άψογη Τουρκική γλώσσα και γι αυτό του έδωσε την σχετική άδεια.\nΑρκετά αξιομνημόνευτο είναι και το συγγραφικό έργο του Μητροπολίτη Πολύκαρπου Ψωμιάδη. Υπήρξε δωρητής του ιστορικού και λαογραφικού περιοδικού «Αρχείον του Πόντου» που εκδίδετο από την Επιτροπή Ποντιακών Μελετών.\nΕνώ άφησε, μεταξύ των άλλων, μέρος της περιουσίας του στο Δημοτικό Νοσοκομείο Ξάνθης.\nΗ ταφή του\nΟ από τα Κοτύωρα του Πόντου καταγόμενος Μητροπολίτης, πρώην Ξάνθης, Πολύκαρπος απεβίωσε στις 23 Ιουλίου 1939.\nΗ νεκρώσιμη ακολουθία ψάλθηκε στον Μητροπολιτικό ναό Αθηνών και η σεπτή σορός του ενταφιάστηκε στο νεκροταφείο της Νέας Σμύρνης, σύμφωνα με την επιθυμία του.\nΣτις 9 Νοεμβρίου 2013 με πρωτοβουλία του Μητροπολίτη Ξάνθης και Περιθεωρίου κ.κ.Παντελεήμονα έγινε ανακομιδή των λειψάνων Του. Τα οποία εναποτέθηκαν στα κοιμητήρια της πόλης.\n– Διαβάστε επίσης: Μητροπολίτης Γερμανός Καραβαγγέλης\nΕτικέτες Αφιερώματα,Θρησκεία,Κοτύωρα,Νεοκαισάρεια,Ξάνθη,Ορθοδοξία,Παναγία Σουμελά,Προσωπικότητες


Αυτή η απομονωμένη βιβλιοθήκη βρίσκεται σε ένα δάσος και είναι το όνειρο κάθε βιβλιοφάγου. | Τι λες τώρα;\nHome \_ βιβλιοθήκες \_ Αυτή η απομονωμένη βιβλιοθήκη βρίσκεται σε ένα δάσος και είναι το όνειρο κάθε βιβλιοφάγου.\nΑυτή η απομονωμένη βιβλιοθήκη βρίσκεται σε ένα δάσος και είναι το όνειρο κάθε βιβλιοφάγου.\nEvdokia S 24 Σεπτεμβρίου, 2016 1:20 ΜΜ\nΣε μερικούς ανθρώπους αρέσει να διαβάζουν βιβλία σε καφέ ή στο μετρό καθώς πηγαίνουν στη δουλειά τους. Σε άλλους αρέσει να διαβάζουν στο πιο ήσυχο μέρος που μπορούν να βρουν, κάπου όπου θα τους επιτρέπεται να βυθίσουν τον εαυτό τους στις λέξεις χωρίς να διαλύεται η μαγεία από τον θόρυβο.\nΑν είστε και εσείς ένας από τους αναγνώστες της δεύτερης κατηγορίας θα αγαπήσετε την απομονωμένη βιβλιοθήκη που κρύβεται στο δάσος της Νέας Υόρκης. Σχεδιάστηκε από την Αμερικανική εταιρία Studio Padron και ονομάζεται «Hemmelig Rom» (στα Νορβηγικά σημαίνει μυστικό δωμάτιο).\nΗ μαύρη καμπίνα 200 τετραγωνικών μέτρων κατασκευάστηκε από βελανιδιά και στο εσωτερικό υπάρχουν ένα κρεβάτι, μια πολυθρόνα, ένα γραφείο ακόμη και μια σόμπα με ξύλα για να κρατά τους επισκέπτες ζεστούς καθώς ξεφυλλίζουν ένα μυθιστόρημα περιβαλλόμενοι από ράφια γεμάτα βιβλία.\nΤο Hemmelig Rom ή αλλιώς «μυστικό δωμάτιο» είναι μια απομονωμένη βιβλιοθήκη και ξενώνας στα Βόρεια της Νέας Υόρκης.\nΚατασκευάστηκε και περιβάλλεται από βελανιδιές.\nΤα κενά μεταξύ του ξύλου δημιουργούν εσοχές σχηματίζοντας ράφια βιβλίων.\nΜια ξυλόσομπα κρατά ζεστούς τους ενοίκους καθώς ξεφυλλίζουν ένα μυθιστόρημα.\nΘα σας άρεσε να περάσετε μια νύχτα εκεί;\nΠΡΕΠΕΙ ΝΑ ΤΟ ΔΙΑΒΑΣΕΤΕ: Διαρρήκτης σας συμβουλεύει που να ΚΡΥΨΕΤΕ τα λεφτά σας.\nΤα 7 θανάσιμα αμαρτήματα μέσα από τα μάτια ενός καλλιτέχνη


Φρεγάτες: Τελεσίγραφο Παναγιωτόπουλου στους «μνηστήρες» -Γιατί οι Ολλανδοί «αγγίζουν» την πρώτη νίκη - NewsPro.gr\nΦρεγάτες: Τελεσίγραφο Παναγιωτόπουλου στους «μνηστήρες» -Γιατί οι Ολλανδοί «αγγίζουν» την πρώτη νίκη\nΠοιος θα λύσει τον «γόρδιο δεσμό» των φρεγατών; Πιέσεις στους Αμερικανούς να στείλουν την τελική τους πρόταση – Η πολιορκία των Βρετανών και το LOR για την αξιόπιστη αλλά «πονηρή» πρόταση των Ολλανδών για την ενδιάμεση λύση.\n«Η κλεψύδρα αδειάζει! Όσοι σκοπεύουν να καταθέσουν τις οριστικές τους προτάσεις για τις φρεγάτες, να το κάνουν άμεσα»! Αυτή ήταν η ουσία του μηνύματος που εξέπεμψε ο υπουργός Άμυνας κ. Νίκος Παναγιωτόπουλος από το βήμα της Βουλής, αναφερόμενος στο ζήτημα της απόκτησης των τεσσάρων νέων φρεγατών που θα ενισχύσουν περαιτέρω την αποτρεπτική ισχύ του Στόλου μας.\nΒαρύ πένθος για την Έρρικα Πρεζεράκου: Πέθανε η 7χρονη ανιψιά της μετά τη «μάχη» με τον καρκίνο\nΚάτι… μυρίζει στην Ηρώδου Αττικού και δεν είναι οι νεραντζιές\nΤαξίδια στα νησιά: Μετά τα πλοία, αλλάζουν οι κανόνες και στα αεροπλάνα – Τι θα ισχύει από Δευτέρα\nΟ επικεφαλής του ελληνικού «Πενταγώνου» ξεκαθάρισε πως οι «μνηστήρες δεν θα έχουν απεριόριστο χρόνο, διαμηνύοντας ότι μέχρι το τέλος του καλοκαιριού η υπόθεση θα έχει κλείσει. Το… τελεσίγραφο του υπουργού Άμυνας είχε αποδέκτες κυρίως τους Αμερικανούς, που καθυστερούν την απάντηση στην ελληνική ερώτηση (LOR) για τις φρεγάτες MMSC. Οι ΗΠΑ, σε τέτοιες περιπτώσεις απαντούν περίπου μετά από έξι μήνες, ωστόσο, ο Έλληνας υπουργός φρόντισε να στείλει σαφές μήνυμα ότι η Ελλάδα δεν μπορεί να περιμένει.\nΆλλωστε, οι ΗΠΑ γνωρίζουν το ελληνικό ενδιαφέρον για νέες φρεγάτες από πέρυσι τουλάχιστον, επομένως, θα έπρεπε ήδη να έχουν «τρέξει» τις διαδικασίες, έχοντας έτοιμη μια «ασυναγώνιστη» πρόταση – όπως είχε πει και ο Αμερικανός πρέσβης Τζέφρι Πάιατ.\nΗ πρώτη πρόταση πάντως των Αμερικανών είχε απογοητεύσει την ελληνική πλευρά, με τους Αμερικανούς να προτείνουν τις φρεγάτες MMSC, που ομολογουμένως δεν έχουν τις δυνατότητες των ευρωπαϊκών πλοίων, ενώ για ενδιάμεση λύση πρότειναν τις παροπλισμένες για τον αμερικανικό Στόλο φρεγάτες τύπου Perry καθώς και αποβατικά σκάφη τύπου Island.\nΗ Ουάσινγκτον επιφυλάσσεται για καλύτερη πρόταση μετά το καλοκαίρι, με την Αθήνα ωστόσο να εκφράζει επιφυλάξεις για το αν θα είναι καν ελκυστική. Οι πληροφορίες που διαρρέονται για τα καταδρομικά Ticonderoga, κάθε άλλο παρά ικανοποιούν το Πολεμικό μας Ναυτικό, αφού πρόκειται για τεράστια πλοία μεγάλης ηλικίας, που απαιτούν τεράστιο κόστος συντήρησης και επάνδρωση σχεδόν 300 άτομα, δηλαδή, πάνω από δύο φρεγάτες! «Το θέμα είναι να λύσουμε προβλήματα, όχι να προσθέσουμε ακόμα περισσότερα», τονίζουν με νόημα στρατιωτικές πηγές, ξεκαθαρίζοντας πως τα πλοία ενδιάμεσης λύσης πρέπει να είναι αξιόπιστα, λειτουργικά και άμεσα αξιοποιήσιμα από τον ελληνικό Στόλο.\nΓι’ αυτό οι Ολλανδοί παίρνουν την πρώτη μάχη\nΤο μεγάλο «αγκάθι» θα μπορούσε να χαρακτηριστεί στο εξοπλιστικό πρόγραμμα για τις νέες φρεγάτες, το ζήτημα της ενδιάμεσης λύσης. Πώς άλλωστε να μην είναι αφού ο Στόλος μας τα επόμενα τρία τουλάχιστον χρόνια θα περιμένει να κατασκευαστούν οι νέες φρεγάτες που θα παραγγείλει και παράλληλα θα έχει βάλει στα… πιτς και τις φρεγάτες ΜΕΚΟ προκειμένου να εκσυγχρονιστούν.\nΑν και το υπουργείο Άμυνας είχε αποφασίσει ένας «ανάδοχος» να τα προσφέρει όλα ως λύση «πακέτο», δηλαδή 4 νέες φρεγάτες, εκσυγχρονισμό των ΜΕΚΟ, πλοία ενδιάμεσης λύσης και ναυπήγηση στην Ελλάδα, τελικά, κρίθηκε προτιμότερο και για εξοικονόμηση χρόνου και γιατί κάποιοι μπορεί να προσφέρουν καλές μεταχειρισμένες φρεγάτες αλλά όχι τόσο καλές λύσεις για καινούργια πλοία, οι διαδικασίες να «σπάσουν» σε τρεις αυτόνομες συμβάσεις.\nΠιο συγκεκριμένα, οι τρεις αυτόνομες συμβάσεις για τις φρεγάτες θα αφορούν: Η πρώτη την προμήθεια 4 νέων φρεγατών και τη ναυπήγησή τους. Η δεύτερη τον εκσυγχρονισμό των 4 φρεγατών ΜΕΚΟ. Η Τρίτη, τα λεγόμενα πλοία «ενδιάμεσης λύσης», τα πλοία δηλαδή που θα χρησιμοποιεί το Ναυτικό έως ότου κατασκευαστούν τα καινούργια.\nΥπό αυτά τα δεδομένα, είναι πολύ πιθανό να αγοράσουμε καινούργια πλοία – για παράδειγμα – από τη Γαλλία ή τις ΗΠΑ, μεταχειρισμένα ως ενδιάμεση λύση – για παράδειγμα – από την Ολλανδία ή τη Μεγάλη Βρετανία και η αναβάθμιση των ΜΕΚΟ να δοθεί – για παράδειγμα – στη Γερμανία.\nΟι πιο δυνατοί στο κομμάτι της ενδιάμεσης λύσης είναι οι Ολλανδοί. Η κατασκευάστρια εταιρεία Damen, προτείνει 2 φρεγάτες «Μ» από το Ολλανδικό Ναυτικό, αφού πρώτα συντηρηθούν και αναβαθμιστούν. Πρόκειται για δύο πλοία κλάσης Karel Doorman, γνωστές και ως M, την Van Speijk(F828) και την Van Amstel(F831) οι οποίες επιχειρούν για το Ολλανδικό Βασιλικό ναυτικό από τα μέσα της δεκαετίας του 90’. Πρόκειται για «σκαριά» γνώριμα στο Πολεμικό Ναυτικό, μιας και αποτελούν εξέλιξη των φρεγατών S, τις οποίες διαθέτει στο οπλοστάσιό του ο Ελληνικός Στόλος από τις αρχές της δεκαετίας του 80’.\nΗ φρεγάτα Van Amstel(F831), Type M.\nΉδη σύμφωνα με πληροφορίες το Πολεμικό Ναυτικό έχει εκφράσει εγγράφως το ενδιαφέρον του για τις μεταχειρισμένες Ολλανδικές φρεγάτες με αποστολή LOR. Και μάλιστα ενδιαφέρεται άμεσα για την απόκτησή τους άσχετα με τη συμφωνία για τα καινούργια πλοία. Βέβαια, το ερώτημα είναι πότε μπορούν να παραδώσουν οι Ολλανδοί τις δύο φρεγάτες «M», με τις πληροφορίες να αναφέρουν ότι δεν θα είναι και τόσο άμεση η αποδέσμευσή τους από τον ολλανδικό στόλο. Ίσως οι Ολλανδοί να… περιμένουν να αγοράσουμε από αυτούς και τις φρεγάτες Sigma, που προτείνουν για νέα φρεγάτα, ώστε να αποδεμεύσουν πιο σύντομα τις «Μ».\nΗ «ναυμαχία» πάντως στη λεωφόρο Μεσογείων βρίσκεται σε πλήρη εξέλιξη, με τους «μνηστήρες» να ρίχνουν στη μάχη όλα τους τα όπλα. Αυτή την εβδομάδα ήταν σειρά των Βρετανών να περάσουν την πύλη του στρατοπέδου Παπάγου, όπου συναντήθηκαν με τον υπουργό Άμυνας κ. Νίκο Παναγιωτόπουλο, τον Αρχηγό ΓΕΕΘΑ, Στρατηγό Κωνσταντίνο Φλώρο και φυσικά τον πολύπειρος Αρχηγός ΓΕΝ, Αντιναύαρχο Στυλιανό Πετράκη.\nΟι Βρετανοί ανέλυσαν την πρότασή τους για τις φρεγάτες Arrowhead 140, την ενδιάμεση λύση που προτείνουν και αφορά τις φρεγάτες Type 23 του Βασιλικού Ναυτικού, αλλά και την πρότασή τους για ναυπήγηση και των τεσσάρων πλοίων σε ελληνικά ναυπηγεία.\nΗ τιμή των Arrowhead 140 είναι πολύ ελκυστική, περίπου 600 εκατομμύρια ευρώ η μία, με στελέχη του ελληνικού «Πενταγώνου» να επισημαίνουν ότι πρόκειται για εξαιρετικών δυνατοτήτων πλοία και μάλιστα σε ένα οικονομικό πακέτο που συμφέρει τη χώρα μας.\nΤην ίδια ώρα ο Αρχηγός του Βασιλικού Πολεμικού Ναυτικού είχε συνάντησξη με τον Αρχηγό ΓΕΕΘΑ, Στρατηγό Κωνσταντίνο Φλώρο και τον Αρχηγό ΓΕΝ, Αντιναύαρχο Στυλιανό Πετράκη.\nΜάλιστα, το απόγευμα της Τρίτης, ο κ. Πετράκης επισκέφθηκε τη φρεγάτα «HMS KENT», που έχει δέσει στο λιμάνι του Πειραιά. Πρόκειται για φρεγάτα κλάσης Type 23, όπως αυτές που προτείνονται από την βρετανική κυβέρνηση ως πλοία ενδιάμεσης λύσης για το Ελληνικό Πολεμικό Ναυτικό.\nΟι εξελίξεις τις επόμενες εβδομάδες θα είναι κρίσιμες για το ζήτημα των φρεγατών, με την Αθήνα να πιέζει πλέον τους «μνηστήρες» να ολοκληρώσουν τις προτάσεις τους.\nΘυμίζουμε πως συνεχίζουν στην «κούρσα»:\nΗ Γαλλία με τις φρεγάτες [email protected]\nΗ Γερμανία με τις φρεγάτες Α 200\nΤο Ηνωμένο Βασίλειο με τις φρεγάτες Arrowhead 140\nΟι ΗΠΑ με τις φρεγάτες MMSC\nΗ Ιταλία με τις φρεγάτες FREMM\nΗ Ολλανδία με τις φρεγάτες Sigma\nΕκτός διαγωνισμού έμειναν η Ισπανία και η δεύτερη γερμανική πρόταση.\nΠροηγούμενο Πολεμική Αεροπορία: Ραγδαίες εξελίξεις! «Κλειδώνουν» τα F-35 – Στη Γερουσία των ΗΠΑ το νομοσχέδιο\nΕπόμενο Εντυπωσιακές εικόνες από τη Θερινή Εκπαίδευση των Σπουδαστών της Σχολής Μονίμων Υπαξιωματικών\nΑμερικανοί βουλευτές ζητούν μέτρα από τον ΟΗΕ σε βάρος της Τουρκίας μετά την πρόκληση στα Βαρώσια\nΗλεκτρονικός πόλεμος στη Μεσόγειο: Ελληνικά μαχητικά «βομβάρδισαν» πλοία του ΝΑΤΟ στην Κρήτη\nΝέες τουρκικές παραβιάσεις στο Αιγαίο, με μία εμπλοκή\nMissing Alert – Συναγερμός στη Λάρισα: Εξαφανίστηκε 49χρονος


Survivor Spoiler 3/5: Επιστροφή στην δράση με αγώνα 1ης ασυλίας – Κόκκινη ή Μπλε ομάδα; - Soknews\nSurvivor Spoiler 3/5: Επιστροφή στην δράση με αγώνα 1ης ασυλίας – Κόκκινη ή Μπλε ομάδα;\nby Αννα Μακρή Μάι 1, 2021, 11:40 μμ\nΜπήκαμε σε νέα εβδομάδα αλλά και μήνα, (καλοκαιράκι και ο καιρός άλλαξε για τα καλά) και θα δούμε διαφορετικές καταστάσεις στο νησί. Αγωνιστικά περισσότερο, γιατί στα υπόλοιπα δύσκολο να δούμε μεγάλες αλλαγές.\nΑκόμα ένα επεισόδιο με εντάσεις θα δούμε την Δευτέρα του Πάσχα στο Survivor. Δεν θα λείπουν οι ίντριγκες σε καμία περίπτωση, ενώ φυσικά συνεχίζεται η κόντρα των υπολοίπων παιχτών με Τζειμς και Νίκο.\nΘα προσπαθήσουν να τους χωρίσουν;\nΌλη η παραλία θα ζήσει τον 1ο αγώνα ασυλίας με τις ομάδες να είναι παθιασμένες για την νίκη, και να βάζουν ένα περίεργο στοίχημα μεταξύ τους.\nΘα φορέσει ο Τζέιμς το μαγιό της Άννα Μαρίας;\nΑλλά στο αγωνιστικό πως τα πάμε;\nΦτάσαμε στα μισά του παιχνιδιού και είμαστε στην δωδεκάδα. Ορισμένοι παίχτες είναι μόνιμα στις πρώτες θέσεις (βλέπε Τζέιμς) και άλλοι είναι μόνιμα παρέα με τον πάτο της κατάταξης (βλέπε Τριαντάφυλλος). Ορισμένοι βήμα βήμα έφτασαν στην κορυφή (Κατσούλης) και έχουμε και αυτούς που με ελεύθερη πτώση να πηγαίνουν στην ουρά της βαθμολογίας (Ασημακόπουλος)\nΟι αριθμοί μπορεί να μην λένε πάντα την αλήθεια, αλλά δεν λένε ποτέ ψέματα. Ας δούμε τους παίχτες της κάθε ομάδας και ας βγάλει ο καθένας τα δικά του συμπεράσματα, για την επόμενη ημέρα\nΠάρτε μια γεύση από τα στατιστικά των παιχτών και των παλτών\nΤο όνειρο κράτησε λίγο, στην καλύβα των Μπλε, αφού οι γκρίνιες αρχίζουν ξανά να κάνουν την εμφάνιση τους. Ξανά στα δύο η ομάδα, αφού Τζέιμς και Νίκος ακολουθούν την δική τους μοναχική πορεία και οι υπόλοιποι παίχτες των Μπλε είναι μαζί με τους Κόκκινους και υπάρχει μια γραμμή. Αγωνιστικά πολύ καλά οι Μπλε που μετά την αποχώρηση του Παπαδόπουλου γίνεται ακόμα πιο δυνατή, ενώ σύμφωνα με πληροφορίες μας η επιστροφή του Μπάρτζη είναι κοντά.\nΗ Μαριαλένα ετοιμάζεται να σπάσει την φιλία των Μπάρτζη και Καφετζή. Ανέλαβε δράση…\nΟι δύο τελευταίες ήττες προσγείωσαν απότομα την Κόκκινη ομάδα που καταλαβαίνουν και οι ίδιοι ότι με τους δυο χειρότερους στατιστικά παίχτες του νησιού (Τριαντάφυλλος, Ασημακόπουλος) και την Νικολέτα με το γνωστό πρόβλημα στην μέση της δεν έχουν τις πιθανότητες με το μέρος τους.\nΔεν είναι τυχαίο ότι για πρώτη φορά Ηλίας, Σάκης, και Καρολίνα έβαλαν στο κάδρο για πρώτη φορά και τον Ασημακό, λέγοντας ότι είναι τρύπα για την ομάδα. Να το κρατήσετε αυτό για τους υποψήφιους προς αποχώρηση, και όχι μόνο.\nΤώρα όσο ο Τριαντάφυλλος θα παίρνει χαρτί γιατρού μπορεί να εμφανίζονται πιο ανταγωνιστικοί, αλλά δεν γίνεται σε κάθε αγώνα 3 παίχτες να κρατάνε όλη την ομάδα. Για να υπάρχει συνέχει στις νίκες πρέπει όλοι οι παίχτες να φέρνουν πόντους. Πότε θα το δούμε αυτό;\nΑγώνας 1ης ασυλίας\nΕπιστροφή στην δράση λοιπόν μετά από αρκετές ημέρες προσμονής και είναι ένα ερωτηματικό πως θα εμφανιστούν οι ομάδες.\nΌπως σας αναλύσαμε και παραπάνω οι Μπλε χωρίς Μπάρτζη τα κατάφεραν μια χαρά, αλλά στον τελευταίο αγώνα τους είχαν και ένα Παπαδόπουλο που έκανε το παιχνίδι της ζωής τους. Από την άλλη οι Κόκκινοι είχαν ένα Ασημακόπουλο σε μια ακόμα κακή ημέρα. Ο Τριαντάφυλλος το παλεύει αλλά δύσκολα να πάρει πόντους. Θα παίξει ή θα φέρει χαρτί γιατρού;\nΟ Μπάρτζης αναμένεται πολύ σύντομα να επιστρέψει στην δράση. Την Δευτέρα ακόμα δεν ξέρουμε αν θα του επιτρέψει ο γιατρός, αφού σύμφωνα με πληροφορίες ο ίδιος θέλει να αγωνιστεί.\nΔεν θα είναι εύκολος ο αγώνας και περιμένουμε μεγάλο ανταγωνισμό. Δεν είναι τόσο μακριά οι ομάδες.\nΟι Κόκκινοι θέλουν σίγουρα να επιστρέψουν στις νίκες, αλλά θα μπορέσουν να τα καταφέρουν;\nΟι Μπλε μπορούν να συνεχίσουν το σερί νικών τους;\nΣύμφωνα με μια αρχική εκτίμηση θα δώσουμε μικρό προβάδισμα στην Μπλε ομάδα.\nΟι καιροί είναι πονηροί και θα επανέλθουμε με το οριστικό μας σύντομα\nΚΑΛΟ ΠΑΣΧΑ σε όλους\nΑλλά ο Κοψιδάς επανήλθε και μας μιλάει για τους έρωτες του. Και τί έρωτες!\nΕνοχλεί τους υπόλοιπους μη απομόνωση του Τζέιμς και του Νίκου\nΑλλά σας έχουμε δώσει την απάντηση εδώ\nΑλλά στο νησί υπάρχουν πολλά απρόοπτα. Να όπως εδώ…\nSurvivorsurvivor grsurvivor greecesurvivor spoiler 3/5\nPrevious article Με το λευκό αναστάσιμο χρώμα φωταγωγήθηκαν οι «Ομπρέλες»\nNext article Ο πρωθυπουργός έκανε Ανάσταση με τη σύζυγο και τα παιδιά του στον Ι.Ν Αγίου Διονυσίου Αεροπαγίτου στην Αθήνα\nSurvivor spoiler 4/5: Τι δείχνουν οι στοιχηματικές εταιρίες … όλα όσα θα δούμε σήμερα\nSurvivor 4: Πως εξελίχθηκε η σχέση Σάκη και Μαριαλένας … Βήμα βήμα\nSurvivor Spoiler 28/4: Αγώνας επάθλου επικοινωνίας με ερωτηματικά!\nSurvivor James Καφετζής: Τι έκανε ο Τζέημς πριν μπει στο παιχνίδι-Που και να ‘ξερες Παππά…\nby Αννα Μακρή Μάι 7, 2021, 10:55 μμ\nΜε το λευκό αναστάσιμο χρώμα φωταγωγήθηκαν οι «Ομπρέλες»\nΟ πρωθυπουργός έκανε Ανάσταση με τη σύζυγο και τα παιδιά του στον Ι.Ν Αγίου Διονυσίου Αεροπαγίτου στην Αθήνα\nΟ Παγκόσμιος Οργανισμός Υγείας θεωρεί ότι δεν θα πρέπει να ξεκινήσει ο εμβολιασμός των παιδιών για την Covid-19 εφόσον δεν έχουν εμβολιαστεί σε όλες τις χώρες οι ηλικιωμένοι και οι ευπαθείς ομάδες του πληθυσμού. «Θα θέλαμε να επιμείνουμε και πάλι στο γεγονός ότι προτεραιότητα θα πρέπει να δοθεί σε όλες τις χώρες του κόσμου στις […] More


Διαλυμένη η μητέρα της άτυχης 18χρονης! Ο λόγος που την σκότωσε, οι τελευταίες στιγμές και το μήνυμα-μυστήριο! (βίντεο) - Ό,τι δε λέγεται, γράφεται εδώ\nHome Greece Real Life Διαλυμένη η μητέρα της άτυχης 18χρονης! Ο λόγος που την σκότωσε, οι τελευταίες στιγμές και το μήνυμα-μυστήριο! (βίντεο)\nΔιαλυμένη η μητέρα της άτυχης 18χρονης! Ο λόγος που την σκότωσε, οι τελευταίες στιγμές και το μήνυμα-μυστήριο! (βίντεο)\nCHNEWS 5:55:00 μ.μ. Greece, Real Life,\nΣτην εκπομπή της Τατιάνας Στεφανίδου μίλησε η κ. Ρόζα, μητέρα της άτυχης 18χρονης Ειρήνης από την Πετρούπολη, που βρήκε φρικτό θάνατο στα χέρια του πατέρα της. Η γυναίκα δεν μπόρεσε να κρύψει τον σπαραγμό της και το βαρύτατο πένθος της, αλλά δήλωσε αποφασισμένη να αποδοθεί δικαιοσύνη για τον θάνατο της κορης της.\nΣτο πλατό βρέθηκε και η θεία της άτυχης 18χρονης, κ. Σοφία, η δίδυμη αδελφή της μητέρας της, η οποία δεν μπόρεσε να κρύψει τα δάκρυά της on air! Δείτε την στο βίντεο που ακολουθεί:\nΗ μητέρα αποκάλυψε συντετριμμένη τα εξής: «Ήταν δύσκολος άνθρωπος. Βασικά απέναντι στην Ειρήνη, όταν έκανε σχέση άλλαξε συμπεριφορά απέναντι στην Ειρήνη, δεν ήταν εξ αρχής όταν γνώρισε το φίλο της Ειρήνης. Έρχονταν σε κόντρα και έλεγε άσχημα πράγματα για τον φίλο της. Ένα Σαββατοκύριακο όταν η γιαγιά έμαθε ότι η καταγωγή του παιδιού ήταν από την Αλβανία, άρχισε η συμπεριφορά του να αλλάζει! Άρχισε ο πόλεμος της γιαγιάς, αυτού και της Ειρήνης.\nΤο ήξερε αυτός από την αρχή, αλλά η μητέρα του τον έκανε ό,τι ήθελε, από εκείνο το Σαββατοκύριακο άλλαξαν όλα! Τον είχα ζήσει το φίλο της κόρης μου, αγαπούσε πάρα πολύ το παιδί μου, το πρόσεχε πάρα πολύ, και αυτό μου έφτανε! Την αγαούσε και την πρόσεχε πάρα πολύ!\nΗ Ειρήνη δούλευε σε ένα κατάστημα με αντρικά ρούχα, και της άρεσε πολύ. Μου τα έλεγε στο τηλέφωνο, πολλές ώρες ορθοστασία, το καταλάβαινα το παιδί μου! Αυτός έλεγε ότι του στέρησα το γιό του, τον Αλέξανδρο, μου έλεγε ότι θα μου ανταποδώσει τον πόνο, και θα σκοτώσει την κόρη μου για να με ποτίσει με τον πόνο που έλεγε ότι τον πότισα. Του απάντησα και του λέω τι είναι αυτά που λες; Και εκείνος μου λέει, δεν έστειλα τίποτε. Αρνήθηκε ότι το έστειλε. Δεν μου είχε δώσει ποτέ ένα μικρό δείγμα, να μου δείξει ότι θα κάνει κακό στο παιδί μου!» είπε. Δείτε περισσότερα στο βίντεο που ακολουθεί:\n«Εγώ το είπα στο παιδί μου και επιβεβαίωσε ότι δεν μπορούσε να στείλει το μήνυμα, ότι δνε είχε ούτε κινητό, ούτε tablet επάνω του!Εκείνη τη μέρα μου λέει ότι μαγείρεψε ο μπαμπάς, και δεν το πίστευα. Ήθελε να της δείξει ότι ήταν καλός μαζί της. Έπαιζε έναν πολύ καλό ρόλο, το είχε σχεδιάσει μόνος του. Και η Ειρήνη μου έστειλε μήνυμα και μου είπε ότι ο μπαμπάς το παίζει καλός. Μου έλεγε ότι της λείπω! ήθελα να πάω να τη δω, αλλά δνε πρόλαβα, μου το σκότωσε! Η θεία της την άκουσε να φωνάζει βοήθεια και κάλεσε την αστυνομία και την πυροσβεστική! Δεν άνοιγε η πόρτα, τη βγάλανε από τα τούβλα! Τη βρήκαν στην κρεβατοκάμαρα, κάτω ανάσκελα, και ο πατέρας ήταν από πάνω!\nΔεν μπορώ να παραιτηθώ από το παιδί μου, ακόμη και μέσα στα έγκατα της Γης να με βάλουν, εγώ θα παλεύω! Θα κάνω τα πάντα για να καταδικαστεί ο φονιάς του παιδιού μου! Θέλω να τον δω και να μου πει γιατί μου σκότωσε το παιδί, αυτό το γιατί με τρώει! Κι η Ειρήνη μου ρωτάει αυτό το «γιατί» είπε μεταξύ άλλων, μην μπορώντας να συγκρατήσει τα δάκρυά της, θέλοντας να αποδοθεί δικαιοσύνη. Δείτε τη συγκλονιστική εξομολόγηση στο βίντεο που ακολουθεί:\nΣτην εκπομπή μάλιστα προβλήθηκε και το μήνυμα-μυστήριο που εστάλη από τον λογαριασμό του γιου της κ. Ρόζας, και το οποίο ο φερόμενος ως δολοφόνος φέρεται να έστειλε. Σε αυτό φαίνεται ξεκάθαρα η εκδικητική μανία του ατόμου που το έστειλε, καθώς και η ευθεία πρόθεσή του να βλάψει την κοπέλα, καθώς αναφέρει ότι θα ανταποδώσει τον πόνο που του πρόσφερε, με ακόμη μεγαλύτερο πόνο και τύψεις, και επιπροσθέτως ότι αν διαβάζει αυτό το μήνυμα, θα σημαίνει ότι και οι δύο τους πλέον θα είναι νεκροί. Δείτε αναλυτικά το ανατριχιαστικό μήνυμα στο βίντεο που ακολουθεί:\nTags # Greece # Real Life\nΑναρτήθηκε από CHNEWS στις 5:55:00 μ.μ.\nΕτικέτες Greece, Real Life


Λεκέδες στην λάμα-Dovo ?? - Σελίδα 3 - Men's Only\nΠύλη\tΕυρετήριο Δ. Συζήτησης Τα μέσα Το ξυράφι - straight razor Συντήρηση - ανακατασκευή\nΔεν ειναι αλατονερο αλλα το πινεις? Μαλλον οχι νομιζω. Δεν χρειαζεται απιονισμενο απλα ενα νερο που πινεται. Για μενα παντως οι λεκεδες που ειπε ο Γιαννης μοιαζουν με αφαλατομενο νερο των νησιων οταν στεγνωσει.\nΜια καλή και πολύ πρακτική λυση για το λαδωμα του ξυραφιου, εφ όσον ζειτε σε περιοχή με αυξημενη υγρασία ειναι η εξής:\nΠαρτε απ την συζυγο ή την ερωμένη ενα τελειωμενο κραγιον (προσοχή αν υπάρχει και συζυγος, παρτε μόνο απ αυτήν!)\nΑφαιρέστε τα υπολέιματα του κραγιόν κόψτε ένα βαμβακερό πανι με ύψος διπλάσιο του ύψους του κραγιόν, αφου ριξετε λιγες σταγόνες λάδι συντηρήσεως όπλών, διπλώστε το στην μεση και μετα περιτυλιξτε το σαν ένα πούρο.\nΣφηνώστε το μεσα στο κραγιόν έτσι ώστε να εξεχει γύρω στο ένα εκατοστο ή και ελαφρα λιγότερο.\nΒαλτε το καπάκι και αφηστε το 24 ώρες ώστε το λάδι να μεταφερθει σε όλη την επιφάνειά του.\nΜετα το στεγνωμα του ξυραφιού θα περνατε τα μερη του με τον « χοντρό μαρκαδώρο» που φτιαξατε, χωρις καθε φορά να ριχνετε λαδια, να βρισκετε πανακια κλπ κλπ.\nΚαθε μερικούς μηνες θα συμπληρώνετε δυο σταγονες λάδι.\nΤο ποσο λαδι χρειάζεται το πανι, θα το καταλάβετε όταν το περνατε στο χέρι σας στον καρπό πχ και τον γυαλίζει πολύ πολύ ελαφρα.\nΠερισσότερο λαδι είναι άχρηστο και μη βολικό. Δεν χρειαζεται το ξυράφι να φαίνεται καθόλου λαδωμένο!\nΠροσοχή! Το λαδι πρεπει να μπαινει πάντα πάνω σε ένα απολύτως στεγνο ξυράφι. Αλλιώς η υγρασια θα εγκλωβιστει μεταξυ λαδιού και μεταλλου και θα το σκουριασει σίγουρα κι ας του είχατε ρίξει εκατο κιλά λάδι, ενω αν δεν το είχατε λαδώσει η υγρασία ισως είχε εξατμιστει χωρις συνεπειες για το μέταλλο.\nΕπίσης να μην φυλάτε ποτε το ξυράφι στα στενα κουτια ή δερμάτινες θήκες , διότι η όποια παραμένουσα υγρασια αντι να εξατμιστει, εγκλωβίζεται εκεί μεσα και η σκουρια είναι πολύ πιθανή έως βέβαιη.\nΤελευταία επεξεργασία από y.v σε 23 Φεβ 2016, 10:24, έχει επεξεργασθεί 1 φορά συνολικά.\nΔημοσίευσηαπό iceberg » πριν από 1 χρόνο\nΤο νερό της βρύσης δεν είναι αφαλατωμένο αλλά είναι κάπως 'σκληρό'. Κάποιοι το πίνουν στην περιοχή, κάποιοι όχι. Θα δοκιμάσω αυτά που ανέφερα νωρίτερα.\nΠρόβλημα με στίγματα\nΔημοσίευσηαπό thanasis.g » πριν από 2 εβδομάδες\nΚαλησπέρα σε όλους. Μπαίνω κατευθείαν στο ψητό. Έχω μια φαλτσέτα η οποία κοντεύει να με τρελάνει. Έχει κάποια στίγματα τα οποία δεν καθαρίζουν με τίποτα. Έχω χρησιμοποιήσει: εργαλείο τύπου ντρεμελ με πάστα και τσόχα, γυαλόχαρτα από 120 γκριτ έως 2500. Σόδα με ξύδι καθώς και dursol κρέμα. Δεν γίνεται τίποτα. Τα σημάδια δεν είναι βαθιά και ανάγλυφα, τουλάχιστον στην υφή. Οποιαδήποτε πρόταση την ακούω με ευχαρίστηση.\nRe: Πρόβλημα με στίγματα\nΔημοσίευσηαπό stergios » πριν από 2 εβδομάδες\nΚαλησπερα. Τα σημαδια αυτα δυσκολα θα φυγουν, (αν και δε φαινεται καλα στη φωτο, ειδικα απο κινητο) εως αδυνατο, γιατι εχει οξειδωθει σε βαθος το ατσαλι. Εχει υποστει αλλαγη κατα καποιο τροπο. Δεν ειναι προβλημα εκτος αισθητικου.\nΔεν προτεινα λυση γιατι δε θεωρω λυση το να "φας" το μισο ξυραφι για να εξαφανισεις τις σκιες. Περιμενε ν ακουσεις και καποιον που ισως γνωριζει κατι παραπανω κ αποφασιζεις.\nΔημοσίευσηαπό vsmirnios » πριν από 2 εβδομάδες\nΦίλε Θανάση, σύμφωνα με την διαδικασία που γράφεις ότι έκανες, τα σημάδια είναι προς τα μέσα και όχι προς τα έξω, γι’ αυτό και δεν νιώθεις κάτι ανάγλυφο. Αυτό που μπορείς να δοκιμάσεις είναι, μουλιάζεις την λάμα σε WD40 για δυο τρείς ώρες, αφού έχεις εργαλείο τύπου ντρέμελ (αν δεν έχεις μπορείς να αγοράσεις είναι φτηνά) βουρτσάκια χαλκού, θα σου καθαρίσει τα βαθουλώματα αλλά θα σου αφήσει κιτρινίλα, δεν είναι τίποτα. Στην συνέχεια πάρε γυαλόχαρτα νερού από 400 και πάνω με νερό ή λάδι μέχρι όσο θέλεις. Τα σημάδια δεν θα φύγουν αλλά δεν θα είναι μαύρα όπως φαίνονται τώρα. Το καλό είναι ότι η κόψη είναι καθαρή.\nΠροσωπικα θα ξεκινουσα με 240 γυαλοχαρτο κ νερο, επεμεινε λιγο κ δες αν γινεται τιποτα. Αξιολογεις μετα απο τριψιμο κ συνεχιζεις αναλογως με ιδιο γυαλοχαρτο κ ανεβαινεις οταν εξαφανιστουν τελειως η αν δε γινεται τιποτα, παλι ανεβαινεις νουμερα σιγα, σιγα για να σβησεις τις γρατζουνιες κ να γυαλισεις ξανα εχοντας προικα τα στιγματα. Επισης αν επιθυμεις ψαξε να βρεις σφουγγαρακια της 3m σε διαφορα grit τα οποια μοιαζουν σαν αυτα του σφουγγαριου πιατων. (πρασινη μερια).\nΕπισης θα ετριβα ολη τη λαμα ομοιομορφα, θα σπαγα την κοψη αν ειναι ακονισμενο για να κανω ακονισμα εκ νεου, εφοσον θα χω χαλασει λιγο την γεωμετρια με το τριψιμο (ειμαι ολιγο τι ψειροσκοτωνης) η θα βαζα ταινια στην κοψη για να μη τη χαλασω κ να μην κοπω κ θα το ακονιζα απ την αρχη οταν χρειαζοταν μετα απο καποια ξυρισματα.\nΕπισης προσεξε μην δημιουργησεις σπασιματακια στην κοψη η οποια ειναι πολυ λεπτη. Η το τοποθετεις σε ισιο μερος πχ ενα γυαλι ωστε να εφαπτεται στο γυαλι κοψη κ ραχη εξισου καλα κ τριβεις μια-μια πλευρα η γυαλοχαρτο αναμεσα στα δαχτυλα σε σχημα υ, του ξυραφιου η κοψη κοιταει ταβανι κ τριβεις ταυτοχρονα κ τις 2 πλευρες.\nΔημοσίευσηαπό herco » πριν από 2 εβδομάδες\nΓραφει ομως ο Θανασης οτι εχει περασει γυαλοχαρτα απο 120 εως 2500 - εχει χρησιμοποιησει ντρεμελ και με παστα - και το εχει ριξει σε σοδα με ξυδι (αυτο θα μπορουσε ανετα να φαει ολο το ξυραφι...) Τωρα, η χρηση χαλκινων "βουρτσακίων" εχει καποιο ρισκο ειδικα αν δεν εχει πιασει τιποτα απο τα προηγουμενα αλλα εχει δικιο ο Βασιλης οτι εκει θα καταληξεις - γενικα δυσκολη περιπτωση\nΕγραψα να επειμεινει λιγο. Εχει βαθος αυτο. Επισης ειπα ν αξιολογησει. Φιλικα μιλαω κ διευκρινιζω να μην παρεξηγηθω.\nΚαταρχας θα τανε καλο πιστευω να γνωριζουμε αν ειναι carbon η inox το ξυραφι.\nΑς δοκιμασει κ τροχους γυαλισματος-στιλβωσης σε καποιο τροχειο ισως.\nΔημοσίευσηαπό hero » πριν από 6 μέρες\nΤελευταία επεξεργασία από Antonis σε 17 Αύγ 2017, 16:57, έχει επεξεργασθεί 1 φορά συνολικά.\nΕπιστροφή σε “Συντήρηση - ανακατασκευή”\nΜέλη σε αυτήν τη Δ. Συζήτηση: theo's και 1 επισκέπτης


Τσακαλώτος: Στον καπιταλισμό του Μητσοτάκη και του ΔΝΤ τα μεγάλα ψάρια τρώνε τα μικρά - The Press Project - Ειδήσεις, Αναλύσεις, Ραδιόφωνο, Τηλεόραση\nΤσακαλώτος: Στον καπιταλισμό του Μητσοτάκη και του ΔΝΤ τα μεγάλα ψάρια τρώνε τα μικρά\nΛάβρος κατά του Γιάννη Στουρνάρα και του Γιώργου Καμίνη για την κινδυνολογία τους έναντι της ελληνικής οικονομίας εμφανίστηκε ο υπουργός Οικονομικών, Ευκλείδης Τσακαλώτος, εμφανιζόμενος «απολύτως βέβαιος» για την επίτευξη των στόχων για το πρωτογενές πλεόνασμα. Ακόμη, κατηγόρησε τη Νέα Δημοκρατία για σχεδιασμούς φοροαπαλλαγών «για λίγους και λιτότητα για τους πολλούς», ενώ για το πρόγραμμα του ΣΥΡΙΖΑ και τις «διαρροές» των Βρυξελλών, υποστήριξε πως «είχαμε απέναντι τον Σόιμπλε και τον Ντάισελμπλουμ και θα φοβηθώ τώρα που έχουμε πετύχει τόσα και μας στηρίζουν οι Σοσιαλδημοκράτες;».\nΤετάρτη 12 Ιούνιος 2019 Αναρτήθηκε: 12:23:34\nThe Press Project| Αναρτήθηκε: 12:23:34 |\nΑπολύτως βέβαιος ότι θα επιτευχθεί εφέτος ο στόχος για πρωτογενές πλεόνασμα 3,5% του ΑΕΠ δήλωσε ο υπουργός Οικονομικών Ευκλείδης Τσακαλώτος. Μιλώντας στο Kontra Channel και στην ερώτηση «βάζετε το χέρι στη φωτιά για αυτό;», απάντησε εμφατικά «απολύτως. Θα επιτευχθεί, όπως έγινε και τα προηγούμενα 3 χρόνια». Η ερώτηση έγινε με αφορμή τις σημερινές δηλώσεις του διοικητή της Τραπέζης της Ελλάδος Γιάννη Στουρνάρα, ότι δεν βλέπει να επιτυγχάνεται ο στόχος για το πλεόνασμα και αυτό θα περιοριστεί στο 2,9% του ΑΕΠ, και παράλληλα ο υπουργός του άσκησε δριμεία κριτική. «Ο κ. Στουρνάρας, εάν κερδίσει η ΝΔ θα πει ότι η οικονομία θα πάει καλύτερα και θα έρθουν επενδύσεις», ανέφερε χαρακτηριστικά. Επισήμανε πως «είναι σαφές το μήνυμα που δίνει ο κ. Στουρνάρας, όπως και ο κ. Καμίνης». Συμπλήρωσε δε, ότι «είναι κρίμα για τον κ. Καμίνη, καθώς είναι επικεφαλής του ψηφοδελτίου Επικρατείας του ΚΙΝΑΛ και πρέπει να μπορεί να καταλάβει το παιχνίδι που παίζεται».\nΟ Ευ. Τσακαλώτος δήλωσε επίσης πως πιστεύει απολύτως ότι «γυρίζει το εκλογικό παιχνίδι», διότι τώρα είναι άλλο το πολιτικό διακύβευμα. «Υπάρχουν», είπε, «δύο διαφορετικά προγράμματα για την Ελλάδα. Τα μεσαία και τα λαϊκά στρώματα πρέπει να σκεφτούν πάρα πολύ τι θα κάνουν σε αυτές τις εκλογές. Στον καπιταλισμό που οραματίζεται ο κ. Μητσοτάκης και το ΔΝΤ, πάντα τα μεγάλα ψάρια τρώνε τα μικρά». Επανέλαβε δε, ότι εάν η ΝΔ σχηματίσει κυβέρνηση θα κάνει φοροαπαλλαγές για τους λίγους και λιτότητα για τους πολλούς.Παρακολουθήστε τη συνέντευξη του υπουργού Οικονομικών:\nΑναφερόμενος στις προγραμματικές θέσεις του ΣΥΡΙΖΑ που δημοσιοποιήθηκαν χθες, ο υπουργός Οικονομικών είπε ότι τα μέτρα που ανακοινώθηκαν είναι για την τετραετία 2020- 2023 και ο λαός πρέπει να ξέρει τι θέλει να έχει στο τέλος: φοροελαφρύνσεις για τους λίγους ή ένα κοινωνικό κράτος με μειώσεις φόρων και εισφορών. Επανέλαβε ότι υπάρχει ήδη ο ειδικός λογαριασμός των 5,5 δισ. ευρώ για τη μείωση κατά μια μονάδα των στόχων για τα πρωτογενή πλεονάσματα, προσθέτοντας πως «εάν νικήσουμε θα το δεχθούν οι πιστωτές, γιατί εμείς έχουμε κερδίσει ήδη την αξιοπιστία μας, σε αντίθεση με τη ΝΔ». Επεσήμανε ότι «εμείς δεν θα ανταλλάξουμε τη μείωση του πλεονάσματος με σκληρά νεοφιλελεύθερα μέτρα». Έφερε δε ως παράδειγμα ότι με την αναλογία 1:1 για το Δημόσιο (μια πρόσληψη για κάθε μια αποχώρηση) εφέτος θα υπάρξουν 19.000 προσλήψεις. Ενώ με την αναλογία 1:5 που ενστερνίζεται η ΝΔ, είπε, οι προσλήψεις περιορίζονται σε 1.500 άτομα και έχει ήδη ανακοινωθεί από το κόμμα της αξιωματικής αντιπολίτευσης ότι εξ αυτών οι 1.200 θα είναι αστυνομικοί και απομένουν μόνον 300 θέσεις για υγεία, παιδεία κ.ά. Σύμφωνα με τον υπουργό, το πρόγραμμα του ΣΥΡΙΖΑ είναι ισορροπημένο και ενισχύει τα μεσαία στρώματα.\nΕπιτέθηκε στη ΝΔ και τον Κυριάκο Μητσοτάκη για τις θέσεις και τις δηλώσεις για την επιχειρηματικότητα και τις επενδύσεις, λέγοντας ότι «με τον κ. Μητσοτάκη θα έρθουν επενδύσεις γιατί δεν θα υπάρχει κανένα δικαίωμα του εργαζόμενου, ούτε έλεγχοι από την Επιθεώρηση Εργασίας. Ειδικά δε για τις δηλώσεις του προέδρου της ΝΔ για το «Ελληνικό», ανέφερε ότι «δείτε τη σύμβαση που είχαν υπογράψει οι προηγούμενοι και θα καταλάβετε γιατί κάναμε 4 χρόνια. Δεν υπήρχε καν χωροθέτηση σε εκείνη τη σύμβαση».\nΣχετικά με τις «διαρροές» από τις Βρυξέλλες, αλλά και τις δηλώσεις του αντιπροέδρου της Κομισιόν Βάλντις Ντομπρόφσκις (σ.σ. τόσο για την αναίρεση της μείωσης του αφορολόγητου, όπως και για τα μέτρα που είχαν ανακοινωθεί στο Ζάππειο), ο κ. Τσακαλώτος είπε ότι πολλές φορές υπάρχουν τέτοιες «διαρροές», αλλά ο κόσμος έχει πλέον μάθει. «Ο κ. Ντομπρόφσκις είναι στο ΕΛΚ και είχαμε ευρωεκλογές. Είναι στην ίδια πολιτική οικογένεια με τον κ. Μητσοτάκη και πιστεύει στη λιτότητα», ανέφερε. Και εξέφρασε τη βεβαιότητα ότι ο Μ. Βέμπερ δεν θα βγει στην προεδρία της Κομισιόν. Χαριτολογώντας δε, και στην ερώτηση εάν φοβάται τι θα αντιμετωπίσει στο προσεχές Eurogroup στο Λουξεμβούργο, ο υπουργός είπε ότι «μιλάτε σε έναν άνθρωπο που έχει περάσει τα μύρια όσα. Είχαμε απέναντι τον Σόιμπλε και τον Ντάισελμπλουμ και θα φοβηθώ τώρα που έχουμε πετύχει τόσα και μας στηρίζουν οι Σοσιαλδημοκράτες;».\nΕρωτηθείς τέλος για το θέμα με τις μετατάξεις που προέκυψε την τελευταία ημέρα των εργασιών της Βουλής, ο Ευ. Τσακαλώτος απάντησε ότι «κάναμε αυτοκριτική, κάποιοι το πήραν επάνω τους και έτσι έπρεπε. Ήταν όλα σωστά; Δεν ήταν όλα σωστά». Ανέφερε ότι ο κ. Μητσοτάκης, δύο ημέρες πριν φύγει από την κυβέρνηση το 2015 άλλαξε όλους τους γενικούς διευθυντές χωρίς να λάβει υπόψη του τη βαθμολόγηση. «Είναι πολύ δύσκολο», κατέληξε, «να ξεφύγει κάποιος από το πελατειακό κράτος. Είναι στην κουλτούρα μας. Αλλά εμείς κάναμε πραγματικές αλλαγές στο Δημόσιο που δεν τις ξέρει ο κόσμος».\nΑυξημένα έσοδα και πρωτογενές πλεόνασμα στο πεντάμηνο του 2019\nΣύμφωνα με τα προσωρινά στοιχεία εκτέλεσης του κρατικού προϋπολογισμού που δόθηκαν στη δημοσιότητα και δημοσιεύει το Αθηναϊκό Πρακτορείο, την περίοδο Ιανουάριος – Μάιος 2019, παρουσιάζεται έλλειμμα στο ισοζύγιο του κρατικού……\nΣτην τελική η ευθεία ένταξη στον εξωδικαστικό μηχανισμό των επιχειρηματικών οφειλών μέχρι 300.000 ευρώ\nΑναλυτικά η απόφαση ορίζει τα εξής σχετικά με τον τυποποιημένο τρόπο αξιολόγησης βιωσιμότητας: Η υπ’ αριθμ. 130060/27.11.2017 (ΦΕΚ 4158 Β’) απόφαση τροποποιείται ως ακολούθως προκειμένου να ενταχθούν στο πεδίο εφαρμογής……